title: Byla C-395/17: 2019 m. spalio 31 d. Teisingumo Teismo (didžioji kolegija) sprendimas byloje Europos Komisija/Nyderlandų Karalystė (Valstybės įsipareigojimų neįvykdymas – Nuosavi ištekliai – Užjūrio šalių ir teritorijų (UŠT) ir Europos Sąjungos asociacija – Sprendimas 91/482/EEB – Sprendimas 2001/822/EB – Leidimas UŠT kilmės prekes importuoti į Sąjungą be muitų – Judėjimo sertifikatas EUR.1 – UŠT valdžios institucijų atliktas neteisėtas sertifikatų išdavimas – Importuojančios valstybės narės nesurinkti muitai – ESS 4 straipsnio 3 dalis – Lojalaus bendradarbiavimo principas – Valstybės narės, palaikančios ypatingus santykius su atitinkamomis UŠT, atsakomybė – Pareiga kompensuoti Sąjungos nuosavų išteklių praradimą dėl neteisėto sertifikatų EUR.1 išdavimo – Kiurasao kilmės pieno miltelių ir ryžių importas ir Arubos kilmės kruopų ir rupinių importas)

text:
               23.12.2019

               LT

               Europos Sąjungos oficialusis leidinys

               C 432/4

      2019 m. spalio 31 d. Teisingumo Teismo (didžioji kolegija) sprendimas byloje Europos Komisija/Nyderlandų Karalystė
      (Byla C-395/17) (1)

      (Valstybės įsipareigojimų neįvykdymas - Nuosavi ištekliai - Užjūrio šalių ir teritorijų (UŠT) ir Europos Sąjungos asociacija - Sprendimas 91/482/EEB - Sprendimas 2001/822/EB - Leidimas UŠT kilmės prekes importuoti į Sąjungą be muitų - Judėjimo sertifikatas EUR.1 - UŠT valdžios institucijų atliktas neteisėtas sertifikatų išdavimas - Importuojančios valstybės narės nesurinkti muitai - ESS 4 straipsnio 3 dalis - Lojalaus bendradarbiavimo principas - Valstybės narės, palaikančios ypatingus santykius su atitinkamomis UŠT, atsakomybė - Pareiga kompensuoti Sąjungos nuosavų išteklių praradimą dėl neteisėto sertifikatų EUR.1 išdavimo - Kiurasao kilmės pieno miltelių ir ryžių importas ir Arubos kilmės kruopų ir rupinių importas)
      (2019/C 432/04)
      Proceso kalba: nyderlandų

         Šalys

         Ieškovė: Europos Komisija, atstovaujama J.-F. Brakeland, A. Caeiros, L. Flynn ir S. Noë

         Atsakovė: Nyderlandų Karalystė, atstovaujama M. K. Bulterman, M. H. S. Gijzen, P. Huurnink ir J. Langer

         Atsakovės pusėje įstojusi į bylą šalis: Jungtinė Didžiosios Britanijos ir Šiaurės Airijos Karalystė, atstovaujama iš pradžių J. Kraehling, G. Brown, R. Fadoju ir S. Brandon, padedamų baristerio QC K. Beal ir baristerio P. Luckhurst, vėliau – S. Brandon ir F. Shibli, padedamų baristerio QC K. Beal ir baristerio P. Luckhurst

         Rezoliucinė dalis

                  1.

                  Nekompensuodama nuosavų išteklių, prarastų dėl to, kad Kiurasao ir Arubos valdžios institucijos pagal 1991 m. liepos 25 d. Tarybos sprendimą 91/482/EEB dėl užjūrio šalių bei teritorijų ir Europos ekonominės bendrijos asociacijos, vėliau – pagal 2001 m. lapkričio 27 d. Tarybos sprendimą 2001/822/EB dėl užjūrio šalių bei teritorijų ir Europos bendrijos asociacijos neteisėtai išdavė judėjimo sertifikatus EUR.1, kiek tai susiję atitinkamai su Kiurasao kilmės pieno miltelių ir ryžių importu 1997–2000 m. laikotarpiu ir su Arubos kilmės kruopų ir rupinių importu 2002–2003 m. laikotarpiu, Nyderlandų Karalystė neįvykdė įsipareigojimų pagal ESS 4 straipsnio 3 dalį.

                  2.

                  Bylinėjimosi išlaidas padengia Nyderlandų Karalystė.

                  3.

                  Jungtinė Didžiosios Britanijos ir Šiaurės Airijos Karalystė padengia savo bylinėjimosi išlaidas.

         (1)  OL C 347, 2017 10 16.


title: Byla T-432/18: 2019 m. spalio 16 d. Bendrojo Teismo sprendimas byloje Palo/Komisija (Viešoji tarnyba – Laikinieji tarnautojai – Pensijos – Pensijų sistema – Išeitinė išmoka – Pareigūnų tarnybos nuostatų VIII priedo 12 straipsnio 2 dalis – Vienodo požiūrio ir nediskriminavimo principai – Teisėti lūkesčiai – Gero administravimo principas – Rūpestingumo pareiga)

text:
               23.12.2019

               LT

               Europos Sąjungos oficialusis leidinys

               C 432/44

      2019 m. spalio 16 d. Bendrojo Teismo sprendimas byloje Palo/Komisija
      (Byla T-432/18) (1)

      (Viešoji tarnyba - Laikinieji tarnautojai - Pensijos - Pensijų sistema - Išeitinė išmoka - Pareigūnų tarnybos nuostatų VIII priedo 12 straipsnio 2 dalis - Vienodo požiūrio ir nediskriminavimo principai - Teisėti lūkesčiai - Gero administravimo principas - Rūpestingumo pareiga)
      (2019/C 432/50)
      Proceso kalba: anglų

         Šalys

         Ieškovas: Peeter Palo (Talinas, Estija), atstovaujamas advokatų L. Levi ir A. Blot

         Atsakovė: Europos Komisija, atstovaujama B. Mongin ir D. Milanowska

         Dalykas

      SESV 270 straipsniu grindžiamas prašymas, pirma, panaikinti 2017 m. spalio 5 d. Komisijos sprendimą nemokėti ieškovui Europos Sąjungos pareigūnų tarnybos nuostatų redakcijos, įtvirtintos 2013 m. spalio 22 d. Europos Parlamento ir Tarybos reglamentu (ES, Euratomas) Nr. 1023/2013, kuriuo iš dalies keičiami Europos Sąjungos pareigūnų tarnybos nuostatai ir kitų Europos Sąjungos tarnautojų įdarbinimo sąlygos (OL L 287, 2013, p. 15), VIII priedo 12 straipsnio 2 dalyje numatytos išeitinės išmokos, taip pat 2018 m. balandžio 10 d. Komisijos sprendimą atmesti ieškovo skundą dėl šio sprendimo ir, antra, atlyginti turtinę ir neturtinę žalą, kurią ieškovas tariamai patyrė dėl šių sprendimų.

         Rezoliucinė dalis

                  1.

                  Atmesti ieškinį.

                  2.

                  Priteisti iš Peeter Palo bylinėjimosi išlaidas.

         (1)  OL C 319, 2018 9 10.


title: Byla C-796/19: 2019 m. spalio 29 d. pareikštas ieškinys byloje Europos Komisija/Austrijos Respublika

text:
               23.12.2019

               LT

               Europos Sąjungos oficialusis leidinys

               C 432/31

      2019 m. spalio 29 d. pareikštas ieškinys byloje Europos Komisija/Austrijos Respublika
      (Byla C-796/19)
      (2019/C 432/36)
      Proceso kalba: vokiečių

         Šalys

         Ieškovė: Europos Komisija, atstovaujama Walter Mölls, Cécile Vrignon

         Atsakovė: Austrijos Respublika

         Ieškovės reikalavimai

      Ieškovė prašo:

                  —

                  Konstatuoti, kad Austrijos Respublika neįvykdė savo įsipareigojimų pagal Direktyvos 2007/59/EB (1) 3 straipsnio a punktą, nes taikydama šią direktyvą, kompetentingąja institucija paskyrė kitą, nei saugos institucija, kaip tai nurodyta Direktyvos 2004/49/EB (2) 16 straipsnyje;

                  —

                  priteisti iš Austrijos Respublikos bylinėjimosi išlaidas.

         Ieškinio pagrindai ir pagrindiniai argumentai

      Komisija teigia, kad Direktyvos 2007/59 3 straipsnio a punkte kompetentinga institucija apibrėžiama kaip „Direktyvos 2004/49/EB 16 straipsnyje nurodyta saugos institucija“.
      Tačiau Austrijos teisės aktų leidėjas nukrypo nuo šios nuostatos.
      Taikydamas Direktyvą 2004/49, jis tam tikrų užduočių, patenkančių į Direktyvos 2007/59 taikymo sritį, vykdymui atsakingąja institucija pasirinko ne Austrijos federalinį transporto, inovacijų ir technologijų ministrą (Bundesminister für Verkehr, Innovation und Technologie), o įmonę Schieneninfrastruktur-Dienstleistungsgesellschaft mbH. Tai esą nesuderinama su pastarąja direktyva.

         (1)  2007 m. spalio 23 d. Europos Parlamento ir Tarybos direktyva 2007/59/EB dėl traukinių mašinistų, valdančių lokomotyvus ir traukinius geležinkelių sistemoje Bendrijos teritorijoje, sertifikavimo (OL L 315, 2007, p. 51).

         (2)  2004 m. balandžio 29 d. Europos Parlamento ir Tarybos direktyva 2004/49/EB dėl saugos Bendrijos geležinkeliuose ir iš dalies pakeičianti Tarybos direktyvą 95/18/EB dėl geležinkelio įmonių licencijavimo bei Direktyvą 2001/14/EB dėl geležinkelių infrastruktūros pajėgumų paskirstymo, mokesčių už naudojimąsi geležinkelių infrastruktūra ėmimo ir saugos sertifikavimo (OL L 164, 2004, p. 44; 2004 m. specialusis leidimas lietuvių k., 7 sk., 8 t., p. 227).


title: Byla T-727/18 R: 2019 m. rugsėjo 20 d. Bendrojo Teismo pirmininko nutartis byloje ZW/EIB (Laikinųjų apsaugos priemonių taikymas – Viešoji tarnyba – Nepriimtinumas)

text:
               23.12.2019

               LT

               Europos Sąjungos oficialusis leidinys

               C 432/55

      2019 m. rugsėjo 20 d. Bendrojo Teismo pirmininko nutartis byloje ZW/EIB
      (Byla T-727/18 R)
      (Laikinųjų apsaugos priemonių taikymas - Viešoji tarnyba - Nepriimtinumas)
      (2019/C 432/65)
      Proceso kalba: anglų

         Šalys

         Ieškovė: ZW, atstovaujama advokato T. Petsas

         Atsakovas: Europos investicijų bankas

         Dalykas

      SESV 278 ir 279 straipsniais grindžiamas prašymas taikyti laikinąsias apsaugos priemones – sustabdyti ar pratęsti tam tikrus terminus ir nurodyti pateikti dokumentus.

         Rezoliucinė dalis

                  1.

                  Atmesti laikinųjų apsaugos priemonių prašymą.

                  2.

                  Atidėti klausimo dėl bylinėjimosi išlaidų nagrinėjimą.


title: Byla T-434/18: 2019 m. spalio 15 d. Bendrojo Teismo sprendimas byloje Vans/EUIPO (ULTRARANGE) (Europos Sąjungos prekių ženklas – Žodinio Europos Sąjungos prekių ženklo ULTRARANGE paraiška – Absoliutus atmetimo pagrindas – Skiriamojo požymio nebuvimas – Reglamento (ES) 2017/1001 7straipsnio 1 dalies b punktas)

text:
               23.12.2019

               LT

               Europos Sąjungos oficialusis leidinys

               C 432/45

      2019 m. spalio 15 d. Bendrojo Teismo sprendimas byloje Vans/EUIPO (ULTRARANGE)
      (Byla T-434/18) (1)

      (Europos Sąjungos prekių ženklas - Žodinio Europos Sąjungos prekių ženklo ULTRARANGE paraiška - Absoliutus atmetimo pagrindas - Skiriamojo požymio nebuvimas - Reglamento (ES) 2017/1001 7straipsnio 1 dalies b punktas)
      (2019/C 432/51)
      Proceso kalba: vokiečių

         Šalys

         Ieškovė: Vans, Inc. (Kosta Mesa, Kalifornija, Jungtinės Valstijos), atstovaujama advokatų M. Hirsch ir M. Metzner

         Atsakovė: Europos Sąjungos intelektinės nuosavybės tarnyba (EUIPO), atstovaujama E. Markakis

         Dalykas

      Ieškinys dėl 2018 m. balandžio 25 d. EUIPO antrosios apeliacinės tarybos sprendimo (byla R 2544/2017-2), susijusio su paraiška įregistruoti žodinį žymenį ULTRARANGE kaip Europos Sąjungos prekių ženklą.

         Rezoliucinė dalis

                  1.

                  Atmesti ieškinį.

                  2.

                  Priteisti iš Vans, Inc. bylinėjimosi išlaidas.

         (1)  OL C 301, 2018 8 27.


title: Byla C-806/19 P: 2019 m. spalio 31 d. Europos Komisijos pateiktas apeliacinis skundas dėl 2019 m. rugsėjo 24 d. Bendrojo Teismo (antroji išplėstinė kolegija) priimto sprendimo byloje T-105/17 HSBC Holdings plc ir kt./Komisija

text:
               23.12.2019

               LT

               Europos Sąjungos oficialusis leidinys

               C 432/32

      2019 m. spalio 31 d. Europos Komisijos pateiktas apeliacinis skundas dėl 2019 m. rugsėjo 24 d. Bendrojo Teismo (antroji išplėstinė kolegija) priimto sprendimo byloje T-105/17 HSBC Holdings plc ir kt./Komisija
      (Byla C-806/19 P)
      (2019/C 432/37)
      Proceso kalba: anglų

         Šalys

         Apeliantė: Europos Komisija, atstovaujama T. Christoforou, M. Farley ir F. van Schaik

         Kitos proceso šalys: HSBC Holdings plc, HSBC Bank plc, HSBC France

         Apeliantės reikalavimai

      Apeliantė Teisingumo Teismo prašo:

                  —

                  panaikinti skundžiamą sprendimą (336–354 punktus ir rezoliucinę dalį) tiek, kiek juo panaikintos Komisijos sprendimo (1) 2 straipsniu skirtos baudos,

                  —

                  panaikinti HSBC ieškinio Bendrajame Teisme šeštojo pagrindo antrą, trečią ir ketvirtą dalis, susijusias su baudomis, ir jos subsidiarų prašymą dėl neribotos jurisdikcijos taikymo,

            arba subsidiariai:

                  —

                  grąžinti bylą dėl HSBC ieškinio Bendrajame Teisme šeštojo pagrindo antros, trečios ir ketvirtos dalių bei subsidiarų prašymą dėl neribotos jurisdikcijos taikymo Bendrajam Teismui nagrinėti iš naujo,

                  —

                  priteisti iš HSBC visas bylinėjimosi išlaidas toje byloje ir priimti sprendimą dėl bylinėjimosi išlaidų apeliacinėje byloje, atspindintį šios apeliacinės bylos baigtį.

         Apeliacinio skundo pagrindai ir pagrindiniai argumentai

      Bendrasis Teismas padarė teisės klaidą sprendimo 345–353 punktuose nusprendęs, kad Komisija pažeidė SESV 296 straipsnyje įtvirtintą pareigą motyvuoti, kiek tai susiję su mažinimo koeficientu nustatant HSBC skirtos baudos bazinį dydį, ir tuo pagrindu panaikinęs ginčijamo sprendimo 2 straipsnio b punktą.
      Bendrasis Teismas taikė neteisingą teisinį kriterijų vertindamas ginčijamo sprendimo motyvus, susijusius su mažinimo koeficientu. Sprendimuose, kuriais įmonėms už SESV 101 straipsnio pažeidimus skiriamos baudos, Komisija neprivalo nurodyti skaičių, susijusių su baudų apskaičiavimo metodu ar pateikti visus skaičius, susijusius su kiekvienu tarpiniu apskaičiavimo metodo etapu. Vertinant pagal teisingą teisinį kriterijų, ginčijamo sprendimo motyvavimas atitinka SESV 296 straipsnio reikalavimus, nes jame yra pateikti Komisijos motyvai: i) dėl poreikio taikyti mažinimo koeficientą, ii) dėl mažinimo koeficiento dydžio, iii) dėl elementų, į kuriuos Komisija atsižvelgė nustatydama mažinimo koeficiento dydį, iv) paaiškinta, kodėl Komisija nusprendė esant tinkama atsižvelgti į kiekvieną iš šių koeficientų, v) nurodyta, kokį poveikį kiekvienas elementas turi galutiniam mažinimo koeficiento dydžiui. Be to, ginčijamame sprendime pateikti motyvai leido šio sprendimo adresatėms įsitikinti, kad buvo laikomasi vienodo požiūrio principo.

         (1)  2016 m. gruodžio 7 d. Komisijos sprendimas dėl procedūros pagal SESV 101 straipsnį ir EEE susitarimo 53 straipsnį (Byla AT.39914 – Euro palūkanų normos išvestinės finansinės priemonės) (pranešta dokumentu Nr. C(2016) 8530).


title: Byla C-525/19: 2019 m. liepos 9 d. Tribunal Superior de Justicia de Castilla-La Mancha (Ispanija) pateiktas prašymas priimti prejudicinį sprendimą byloje GF/Subdelegación del Gobierno en Toledo

text:
               23.12.2019

               LT

               Europos Sąjungos oficialusis leidinys

               C 432/16

      2019 m. liepos 9 d. Tribunal Superior de Justicia de Castilla-La Mancha (Ispanija) pateiktas prašymas priimti prejudicinį sprendimą byloje GF/Subdelegación del Gobierno en Toledo
      (Byla C-525/19)
      (2019/C 432/19)
      Proceso kalba: ispanų

         Prašymą priimti prejudicinį sprendimą pateikęs teismas

      Tribunal Superior de Justicia de Castilla-La Mancha

         Šalys pagrindinėje byloje

         Pareiškėjas ir apeliantas: GF

         Atsakovė ir kita apeliacinio proceso šalis: Subdelegación del Gobierno en Toledo

         Prejudiciniai klausimai

                  1.

                  Ar reikalavimas, kad savo teise laisvai judėti nesinaudojęs Ispanijos pilietis atitiktų RD 240/2007 7 straipsnio 1 dalyje nustatytas sąlygas tam, kad jo sutuoktiniui, kuris yra trečiosios šalies pilietis, būtų pripažinta teisė gyventi šalyje pagal šio dekreto 7 straipsnio 2 dalį, gali reikšti, kad tuo atveju, kai šios sąlygos netenkinamos, pažeidžiamas SESV 20 straipsnis, jei atsisakius suteikti minėtą teisę Ispanijos pilietis priverstas išvykti iš visos Sąjungos teritorijos? Klausimas keliamas atsižvelgiant į tai, kad Ispanijos civilinio kodekso 68 straipsnyje nustatyta sutuoktinių pareiga gyventi kartu.

                  2.

                  Ar, bet kuriuo atveju, nepaisant atsakymo į pirmesnį klausimą, net jei jis būtų neigiamas, Ispanijos valstybės praktika automatiškai taikyti RD 240/2007 7 straipsnyje numatytas nuostatas ir nesuteikti leidimo gyventi šalyje Sąjungos piliečio, niekada nesinaudojusio savo teise laisvai judėti, šeimos nariui vien dėl to, kad tas Sąjungos pilietis neatitinka šiame straipsnyje įtvirtintų sąlygų, konkrečiai ir individualiai neišnagrinėjus, ar tarp šių Sąjungos piliečio ir trečiosios šalies piliečio yra toks priklausomumo santykis, kuris dėl kokių nors priežasčių ir atsižvelgus į susiklosčiusias aplinkybes nulemtų, kad, atsisakius suteikti trečiosios šalies piliečiui teisę gyventi šalyje, Sąjungos pilietis, negalintis atsiskirti nuo savo šeimos nario, kuris nuo jo yra priklausomas, turėtų išvykti iš Sąjungos teritorijos, pažeidžia SESV 20 straipsnį? Klausimas keliamas atsižvelgiant į Europos Sąjungos Teisingumo Teismo jurisprudenciją, be kita ko, į 2018 m. gegužės 8 d. Sprendimą K. A. ir kt./Belgische Staat (1), C-82/16.

         (1)  2018 m. gegužės 8 d. Sprendimas K. A. ir kt. (Šeimos susijungimas Belgijoje) (C-82/16, EU:C:2018:308).


title: Sujungtos bylos C-663/17 P, C-665/17 P ir C-669/17 P: 2019 m. lapkričio 5 d. Teisingumo Teismo (didžioji kolegija) sprendimas byloje Europos Centrinis Bankas (ECB)/Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV, Rikam Holding SA (C-663/17 P), Europos Komisija/Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV, Rikam Holding SA, Europos Centrinis Bankas (ECB) (C-665/17 P), Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV, Rikam Holding SA/Europos Centrinis Bankas (ECB) (C-669/17 P) (Apeliacinis skundas – Priimtinumas – Atstovavimas šaliai Teisingumo Teisme – Advokatui išduotas įgaliojimas – Ieškinį pareiškusios bendrovės likvidatoriaus atšauktas įgaliojimas – Ieškinį pareiškusios bendrovės valdymo organo tęsiamas procesas – Europos Sąjungos pagrindinių teisių chartija – 47 straipsnis – Teisė į veiksmingą teisinę gynybą – Reglamentas (ES) Nr. 1024/2013 – Kredito įstaigų rizikos ribojimu pagrįsta priežiūra – Sprendimas panaikinti kredito įstaigos veiklos leidimą – Europos Sąjungos Bendrajame Teisme pareikštas ieškinys dėl panaikinimo – Priimtinumas – Tiesioginis poveikis bendrovės, kurios veiklos leidimas panaikintas, akcininkams)

text:
               23.12.2019

               LT

               Europos Sąjungos oficialusis leidinys

               C 432/5

      2019 m. lapkričio 5 d. Teisingumo Teismo (didžioji kolegija) sprendimas byloje Europos Centrinis Bankas (ECB)/Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV, Rikam Holding SA (C-663/17 P), Europos Komisija/Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV, Rikam Holding SA, Europos Centrinis Bankas (ECB) (C-665/17 P), Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV, Rikam Holding SA/Europos Centrinis Bankas (ECB) (C-669/17 P)
      (Sujungtos bylos C-663/17 P, C-665/17 P ir C-669/17 P) (1)

      (Apeliacinis skundas - Priimtinumas - Atstovavimas šaliai Teisingumo Teisme - Advokatui išduotas įgaliojimas - Ieškinį pareiškusios bendrovės likvidatoriaus atšauktas įgaliojimas - Ieškinį pareiškusios bendrovės valdymo organo tęsiamas procesas - Europos Sąjungos pagrindinių teisių chartija - 47 straipsnis - Teisė į veiksmingą teisinę gynybą - Reglamentas (ES) Nr. 1024/2013 - Kredito įstaigų rizikos ribojimu pagrįsta priežiūra - Sprendimas panaikinti kredito įstaigos veiklos leidimą - Europos Sąjungos Bendrajame Teisme pareikštas ieškinys dėl panaikinimo - Priimtinumas - Tiesioginis poveikis bendrovės, kurios veiklos leidimas panaikintas, akcininkams)
      (2019/C 432/05)
      Proceso kalba: anglų

         Šalys

         (byla C-663/17 P)

         Apeliantas: Europos Centrinis Bankas, atstovaujamas E. Koupepidou ir C. Hernández Saseta, padedamų advokatų B. Schneider ir M. Petite

         Kitos proceso šalys: Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV, Rikam Holding SA, atstovaujami advokatų M. Kirchner, L. Feddern ir O.H. Behrends

         Apeliantės pusėje įstojusi į bylą šalis: Europos Komisija, atstovaujama A. Steiblytės, V. Di Bucci ir K.-Ph. Wojcik

         (byla C-665/17 P)

         Apeliantė: Europos Komisija, atstovaujama A. Steiblytės, V. Di Bucci ir K.-Ph. Wojcik

         Kitos proceso šalys: Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV, Rikam Holding SA, atstovaujami advokatų M. Kirchner, L. Feddern ir O.H. Behrends, Europos Centrinis Bankas, atstovaujamas E. Koupepidou, C. Hernández Saseta, padedamų advokatų B. Schneider ir M. Petite

         (byla C-669/17 P)

         Apeliantai: Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV, Rikam Holding SA, atstovaujami advokatų M. Kirchner, L. Feddern ir O.H. Behrends

         Kita proceso šalis: Europos Centrinis Bankas, atstovaujamas E. Koupepidou ir C. Hernández Saseta, padedamų advokatų B. Schneider ir M. Petite
      Europos Centrinio Banko pusėje įstojusi į bylą šalis: Europos Komisija, atstovaujama A. Steiblytės, V. Di Bucci ir K.-Ph. Wojcik

         Rezoliucinė dalis

                  1.

                  Atmesti apeliacinį skundą byloje C-669/17 P kaip nepriimtą tiek, kiek jį pateikė Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV ir Rikam Holding SA.

                  2.

                  Panaikinti 2017 m. rugsėjo 12 d. Europos Sąjungos Bendrojo Teismo nutartį Fursin ir kt./ECB (T-247/16, nepaskelbta Rink., EU:T:2017:623).

                  3.

                  Atmesti nepriimtinumu grindžiamą Europos Centrinio Banko prieštaravimą, kiek jis susijęs su Trasta Komercbanka AS pareikštu ieškiniu, kuriuo prašyta panaikinti 2016 m. kovo 3 d. Europos Centrinio Banko sprendimą ECB/SSM/2016–529900WIP0INFDAWTJ81/1 WOANCA-2016-0005 dėl Trasta Komercbanka suteikto veiklos leidimo panaikinimo.

                  4.

                  Atmesti Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV ir Rikam Holding SA ieškinį dėl 2016 m. kovo 3 d. Europos Centrinio Banko sprendimo panaikinimo.

                  5.

                  Grąžinti bylą Europos Sąjungos Bendrajam Teismui, kad jis priimtų sprendimą dėl Trasta Komercbanka AS pareikšto ieškinio dėl 2016 m. kovo 3 d. Europos Centrinio Banko sprendimo panaikinimo.

                  6.

                  Trasta Komercbanka AS, Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV ir Rikam Holding SA, be savo bylinėjimosi išlaidų, padengia Europos Centrinio Banko ir Europos Komisijos bylinėjimosi išlaidas, atitinkamai patirtas apeliaciniame procese bylose C-663/17 P ir C-665/17 P.

                  7.

                  Europos Komisija padengia savo bylinėjimosi išlaidas byloje C-663/17 P.

                  8.

                  Ivan Fursin, Igors Buimisters, C & R Invest SIA, Figon Co. Ltd, GCK Holding Netherlands BV ir Rikam Holding SA, be savo bylinėjimosi išlaidų, padengia Europos Centrinio Banko bylinėjimosi išlaidas, patirtas pirmojoje instancijoje dėl šių akcininkų pareikšto ieškinio.

                  9.

                  Atidėti bylinėjimosi išlaidų klausimo byloje C-669/17 P nagrinėjimą.

         (1)  OL C 32, 2018 1 29.

         OL C 42, 2018 2 5.


title: Byla C-532/19: 2019 m. liepos 11 d. Tribunal Superior de Justicia de Castilla-La Mancha (Ispanija) pateiktas prašymas priimti prejudicinį sprendimą byloje QP/Subdelegación del Gobierno en Toledo

text:
               23.12.2019

               LT

               Europos Sąjungos oficialusis leidinys

               C 432/16

      2019 m. liepos 11 d. Tribunal Superior de Justicia de Castilla-La Mancha (Ispanija) pateiktas prašymas priimti prejudicinį sprendimą byloje QP/Subdelegación del Gobierno en Toledo
      (Byla C-532/19)
      (2019/C 432/20)
      Proceso kalba: ispanų

         Prašymą priimti prejudicinį sprendimą pateikęs teismas

      Tribunal Superior de Justicia de Castilla-La Mancha

         Šalys pagrindinėje byloje

         Ieškovė ir kita apeliacinio proceso šalis: QP

         Atsakovė ir apeliantė: Subdelegación del Gobierno en Toledo

         Prejudiciniai klausimai

                  1.

                  Ar reikalavimas, kad savo teise laisvai judėti nesinaudojęs Ispanijos pilietis atitiktų RD 240/2007 7 straipsnio 1 dalyje nustatytas sąlygas tam, kad jo sutuoktiniui, kuris yra trečiosios šalies pilietis, būtų pripažinta teisė gyventi šalyje pagal šio dekreto 7 straipsnio 2 dalį, gali reikšti, kad tuo atveju, kai šios sąlygos netenkinamos, pažeidžiamas SESV 20 straipsnis, jei atsisakius suteikti minėtą teisę Ispanijos pilietis priverstas išvykti iš visos Sąjungos teritorijos?
                  Klausimas keliamas atsižvelgiant į tai, kad Ispanijos civilinio kodekso 68 straipsnyje nustatyta sutuoktinių pareiga gyventi kartu.

                  2.

                  Ar, bet kuriuo atveju, nepaisant atsakymo į pirmesnį klausimą, net jei jis būtų neigiamas, Ispanijos valstybės praktika automatiškai taikyti RD 240/2007 7 straipsnyje numatytas nuostatas ir nesuteikti leidimo gyventi šalyje Sąjungos piliečio, niekada nesinaudojusio savo teise laisvai judėti, šeimos nariui vien dėl to, kad tas Sąjungos pilietis neatitinka šiame straipsnyje įtvirtintų sąlygų, konkrečiai ir individualiai neišnagrinėjus, ar tarp šių Sąjungos piliečio ir trečiosios šalies piliečio yra toks priklausomumo santykis, kuris dėl kokių nors priežasčių ir atsižvelgus į susiklosčiusias aplinkybes nulemtų, kad, atsisakius suteikti trečiosios šalies piliečiui teisę gyventi šalyje, Sąjungos pilietis, negalintis atsiskirti nuo savo šeimos nario, kuris nuo jo yra priklausomas, turėtų išvykti iš Sąjungos teritorijos, pažeidžia SESV 20 straipsnį?
                  Klausimas keliamas atsižvelgiant į Europos Sąjungos Teisingumo Teismo jurisprudenciją, be kita ko, į 2018 m. gegužės 8 d. Sprendimą K. A. ir kt./Belgische Staat, C-82/16 (1).

         (1)  2018 m. gegužės 8 d. Sprendimas K. A. ir kt. (šeimos susijungimas Belgijoje), C-82/16, EU:C:2018:308.


title: Byla T-454/18: 2019 m. spalio 10 d. Bendrojo Teismo sprendimas byloje Biasotto/EUIPO – Oofos (OO) (Europos Sąjungos prekių ženklas – Protesto procedūra – Vaizdinio Europos Sąjungos prekių ženklo OO paraiška – Ankstesnis vaizdinis Europos Sąjungos prekių ženklas OO – Santykinis atmetimo pagrindas – Galimybė supainioti – Reglamento (ES) 2017/1001 8 straipsnio 1 dalies b punktas)

text:
               23.12.2019

               LT

               Europos Sąjungos oficialusis leidinys

               C 432/45

      2019 m. spalio 10 d. Bendrojo Teismo sprendimas byloje Biasotto/EUIPO – Oofos (OO)
      (Byla T-454/18) (1)

      (Europos Sąjungos prekių ženklas - Protesto procedūra - Vaizdinio Europos Sąjungos prekių ženklo OO paraiška - Ankstesnis vaizdinis Europos Sąjungos prekių ženklas OO - Santykinis atmetimo pagrindas - Galimybė supainioti - Reglamento (ES) 2017/1001 8 straipsnio 1 dalies b punktas)
      (2019/C 432/52)
      Proceso kalba: anglų

         Šalys

         Ieškovas: Alessandro Biasotto (Trevizas, Italija), atstovaujamas advokatų F. Le Divelec Lemmi, R. Castiglioni ir E. Cammareri

         Atsakovė: Europos Sąjungos intelektinės nuosavybės tarnyba (EUIPO), atstovaujama E. Markakis ir H. O’Neill

         Kita procedūros EUIPO apeliacinėje taryboje šalis, įstojusi į bylą Bendrajame Teisme: Oofos, Inc. (Rinas, Nevada, Jungtinės Valstijos), atstovaujama advokato J. Klink

         Dalykas

      Ieškinys dėl 2018 m. gegužės 15 d. EUIPO antrosios apeliacinės tarybos sprendimo (byla R 1281/2017-2), susijusio su protesto procedūra tarp Oofos ir A. Biasotto.

         Rezoliucinė dalis

                  1.

                  Atmesti ieškinį.

                  2.

                  Priteisti iš Alessandro Biasotto bylinėjimosi išlaidas.

         (1)  OL C 352, 2018 10 1.


title: Byla C-192/18: 2019 m. lapkričio 5 d. Teisingumo Teismo (didžioji kolegija) sprendimas byloje Europos Komisija/Lenkijos Respublika (Valstybės įsipareigojimų neįvykdymas – ESS 19 straipsnio 1 dalies antra pastraipa – Teisinė valstybė – Veiksminga teisminė apsauga Sąjungos teisei priklausančiose srityse – Teisėjų nepašalinamumo ir nepriklausomumo principai – Lenkijos bendrosios kompetencijos teismų teisėjų pensinio amžiaus sumažinimas – Galimybė toliau eiti teisėjo pareigas sulaukus naujai nustatyto amžiaus, gavus teisingumo ministro sutikimą – SESV 157 straipsnis – Direktyva 2006/54/EB – 5 straipsnio a punktas ir 9 straipsnio 1 dalies f punktas – Draudimas diskriminuoti dėl lyties darbo užmokesčio, užimtumo ir profesinės veiklos srityje – Skirtingo pensinio amžiaus nustatymas vyrams ir moterims, einantiems Lenkijos bendrosios kompetencijos teismų, Sąd Najwyższy (Aukščiausiasis Teismas, Lenkija) teisėjų ir Lenkijos prokuratūros prokurorų pareigas)

text:
               23.12.2019

               LT

               Europos Sąjungos oficialusis leidinys

               C 432/6

      2019 m. lapkričio 5 d. Teisingumo Teismo (didžioji kolegija) sprendimas byloje Europos Komisija/Lenkijos Respublika
      (Byla C-192/18) (1)

      (Valstybės įsipareigojimų neįvykdymas - ESS 19 straipsnio 1 dalies antra pastraipa - Teisinė valstybė - Veiksminga teisminė apsauga Sąjungos teisei priklausančiose srityse - Teisėjų nepašalinamumo ir nepriklausomumo principai - Lenkijos bendrosios kompetencijos teismų teisėjų pensinio amžiaus sumažinimas - Galimybė toliau eiti teisėjo pareigas sulaukus naujai nustatyto amžiaus, gavus teisingumo ministro sutikimą - SESV 157 straipsnis - Direktyva 2006/54/EB - 5 straipsnio a punktas ir 9 straipsnio 1 dalies f punktas - Draudimas diskriminuoti dėl lyties darbo užmokesčio, užimtumo ir profesinės veiklos srityje - Skirtingo pensinio amžiaus nustatymas vyrams ir moterims, einantiems Lenkijos bendrosios kompetencijos teismų, Sąd Najwyższy (Aukščiausiasis Teismas, Lenkija) teisėjų ir Lenkijos prokuratūros prokurorų pareigas)
      (2019/C 432/06)
      Proceso kalba: lenkų

         Šalys

         Ieškovė: Europos Komisija, atstovaujama A. Szmytkowska, K. Banks, C. Valero ir H. Krämer

         Atsakovė: Lenkijos Respublika, atstovaujama B. Majczyna, K. Majcher ir S. Żyrek, padedamų advokato W. Gontarski

         Rezoliucinė dalis

                  1.

                  2017 m. liepos 12 d. Ustawa o zmianie ustawy – Prawo o ustroju sądów powszechnych oraz niektórych innych ustaw (Įstatymas, iš dalies keičiantis Įstatymą dėl bendrosios kompetencijos teismų organizavimo ir tam tikrus kitus įstatymus) 13 straipsnio 1–3 dalyse nustačiusi skirtingą Lenkijos bendrosios kompetencijos, Sąd Najwyższy (Aukščiausiasis Teismas, Lenkija) teisėjų ir Lenkijos prokuratūros prokurorų – vyrų ir moterų – pensinį amžių, Lenkijos Respublika neįvykdė įsipareigojimų pagal SESV 157 straipsnį ir 2006 m. liepos 5 d. Europos Parlamento ir Tarybos direktyvos 2006/54/EB dėl moterų ir vyrų lygių galimybių ir vienodo požiūrio į moteris ir vyrus užimtumo bei profesinės veiklos srityje principo įgyvendinimo 5 straipsnio a punktą ir 9 straipsnio 1 dalies f punktą.

                  2.

                  2017 m. liepos 12 d. Įstatymo, iš dalies keičiančio Įstatymą dėl bendrosios kompetencijos teismų organizavimo ir tam tikrus kitus įstatymus, 1 straipsnio 26 dalies b ir c punktuose suteikusi Lenkijos teisingumo ministrui įgaliojimus pratęsti Lenkijos bendrosios kompetencijos teismų teisėjų įgaliojimų vykdymo terminą arba jo nepratęsti jiems sulaukus naujo šio įstatymo 13 straipsnio 1 dalimi sumažinto pensinio amžiaus, Lenkijos Respublika neįvykdė įsipareigojimų pagal ESS 19 straipsnio 1 dalies antrą pastraipą.

                  3.

                  Priteisti iš Lenkijos Respublikos bylinėjimosi išlaidas.

         (1)  OL C 182, 2018 5 28.


title: Byla T-48/17: 2019 m. lapkričio 7 d. Bendrojo Teismo sprendimas byloje ADDE/Parlamentas (Institucinė teisė – Europos Parlamentas – Sprendimas, kuriuo politinės partijos tam tikros išlaidos, nurodytos siekiant gauti 2015 m. dotaciją, pripažintos neatitinkančiomis reikalavimų – Sprendimas, kuriuo dotacija skiriama 2017 m. ir kuriame numatytas 33 % maksimalios dotacijos sumos dydžio išankstinis finansavimas ir pareiga pateikti banko garantiją – Nešališkumo pareiga – Teisė į gynybą – Finansinis reglamentas – Finansinio reglamento įgyvendinimo taisyklės – Reglamentas (EB) Nr. 2004/2003 – Proporcingumas – Vienodas požiūris)

text:
               23.12.2019

               LT

               Europos Sąjungos oficialusis leidinys

               C 432/34

      2019 m. lapkričio 7 d. Bendrojo Teismo sprendimas byloje ADDE/Parlamentas
      (Byla T-48/17) (1)

      (Institucinė teisė - Europos Parlamentas - Sprendimas, kuriuo politinės partijos tam tikros išlaidos, nurodytos siekiant gauti 2015 m. dotaciją, pripažintos neatitinkančiomis reikalavimų - Sprendimas, kuriuo dotacija skiriama 2017 m. ir kuriame numatytas 33 % maksimalios dotacijos sumos dydžio išankstinis finansavimas ir pareiga pateikti banko garantiją - Nešališkumo pareiga - Teisė į gynybą - Finansinis reglamentas - Finansinio reglamento įgyvendinimo taisyklės - Reglamentas (EB) Nr. 2004/2003 - Proporcingumas - Vienodas požiūris)
      (2019/C 432/38)
      Proceso kalba: anglų

         Šalys

         Ieškovė: Alliance for Direct Democracy in Europe ASBL (ADDE) (Briuselis, Belgija), iš pradžių atstovaujama advokatų L. Defalque ir L. Ruessmann, vėliau – advokato M. Modrikanen, o galiausiai – advokato Y. Rimokh

         Atsakovas: Europos Parlamentas, atstovaujamas C. Burgos ir S. Alves

         Dalykas

      Pagal SESV 263 straipsnį pateiktas prašymas panaikinti, pirma, 2016 m. lapkričio 21 d. Parlamento sprendimą, kuriuo tam tikros išlaidos pripažintos neatitinkančiomis reikalavimų siekiant gauti 2015 m. dotaciją, ir, antra, 2016 m. gruodžio 12 d. Europos Parlamento sprendimą FINS-2017-13 dėl 2017 m. dotacijos skyrimo ieškovei tiek, kiek šiuo sprendimu išankstinis finansavimas ribojamas 33 % maksimalios dotacijos sumos dydžiu su sąlyga, kad bus pateikta banko garantija.

         Rezoliucinė dalis

                  1.

                  Panaikinti 2016 m. lapkričio 21 d. Parlamento sprendimą, kuriuo tam tikros išlaidos pripažintos neatitinkančiomis reikalavimų siekiant gauti 2015 finansinių metų dotaciją.

                  2.

                  Atmesti prašymą panaikinti 2016 m. gruodžio 12 d. Parlamento sprendimą FINS-2017-13 dėl 2017 finansinių metų dotacijos skyrimo ieškovei.

                  3.

                  Alliance for Direct Democracy in Europe ASBL ir Europos Parlamentas padengia savo bylinėjimo išlaidas, įskaitant išlaidas, susijusias su laikinųjų apsaugos priemonių taikymo procedūra.

         (1)  OL C 78, 2017 3 13.


title: Byla C-576/19 P: 2019 m. liepos 29 d. Intercept Pharma Ltd, Intercept Pharmaceuticals, Inc. pateiktas apeliacinis skundas dėl 2019 m. birželio 28 d. Bendrojo Teismo (antroji kolegija) priimto sprendimo byloje T-377/18 Intercept Pharma ir Intercept Pharmaceuticals/EMA

text:
               23.12.2019

               LT

               Europos Sąjungos oficialusis leidinys

               C 432/17

      2019 m. liepos 29 d. Intercept Pharma Ltd, Intercept Pharmaceuticals, Inc. pateiktas apeliacinis skundas dėl 2019 m. birželio 28 d. Bendrojo Teismo (antroji kolegija) priimto sprendimo byloje T-377/18 Intercept Pharma ir Intercept Pharmaceuticals/EMA
      (Byla C-576/19 P)
      (2019/C 432/21)
      Proceso kalba: anglų

         Šalys

         Apeliantės: Intercept Pharma Ltd, Intercept Pharmaceuticals, Inc., atstovaujamos solisitorių L. Tsang, J. Mulryne, E. Amos, baristerio F. Campbell

         Kita proceso šalis: Europos vaistų agentūra

         Apeliančių reikalavimai

      Apeliantės Teisingumo Teismo prašo:

                  —

                  panaikinti 2019 m. birželio 28 d. Bendrojo Teismo sprendimą,

                  —

                  panaikinti sprendimą paskelbti Periodinę naudos ir rizikos vertinimo ataskaitą, apie kurį 2018 m. gegužės 15 d. kita proceso šalis pranešė apeliantėms, ir

                  —

                  priteisti iš kitos proceso šalies sumokėti apeliantėms bylinėjimosi išlaidas ir kitas su šia byla susijusias išlaidas, patirtas pirmojoje ir apeliacinėse instancijose.

         Apeliacinio skundo pagrindai ir pagrindiniai argumentai

      Grįsdamos apeliacinį skundą apeliantės remiasi dviem pagrindais.

                  1.

                  Pirmasis pagrindas grindžiamas tuo, jog Bendrasis Teismas padarė klaidą, kai konstatavo, kad Reglamento 1049/2001 (1) 4 straipsnio 2 dalies įtrauka, susijusi su „teismo proceso apsauga“, svarbi tik tuomet, kai dokumentai buvo parengti vykstant konkrečiam teismo procesui arba juose išdėstytos teisinės pozicijos, kurios yra to proceso dalykas. Taip 4 straipsnio 2 daliai nustatytas neleistinas apribojimas, kuris nėra numatytas reglamente.

                  2.

                  Antrasis pagrindas grindžiamas tuo, jog Bendrasis Teismas padarė klaidą, kai konstatavo, kad Reglamento 1049/2001 4 straipsnio 2 dalies įtrauka, susijusi su „komerciniais interesais“ gali būti taikoma tik tuomet, kai nustatoma, kad dėl konkrečių dokumente pateiktų duomenų kenkiama atitinkamos šalies komerciniams interesams, ir negali būti taikoma remiantis vien tuo, jog viso dokumento atskleidimas pakenktų jo rengėjo komerciniams interesams. Šis požiūris neleido Bendrajam Teismui pripažinti kitos proceso šalies padarytos teisės ir vertinimo klaidos, kai nagrinėjamu atveju atsisakyta atsižvelgti į paraiškos atskleisti dokumentą kontekstą.

         (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001, p. 43; 2004 m. specialusis leidimas lietuvių k., 1 sk., 3 t., p. 331).


title: Byla T-750/18: 2019 m. spalio 25 d. Bendrojo Teismo nutartis byloje Briois/Parlamentas (Institucinė teisė – Europos Parlamento narys – Privilegijos ir imunitetai – Sprendimas atšaukti parlamento nario imunitetą – Parlamento nario mandato pabaiga – Suinteresuotumo pareikšti ieškinį išnykimas – Pagrindo priimti sprendimą nebuvimas)

text:
               23.12.2019

               LT

               Europos Sąjungos oficialusis leidinys

               C 432/56

      2019 m. spalio 25 d. Bendrojo Teismo nutartis byloje Briois/Parlamentas
      (Byla T-750/18) (1)

      (Institucinė teisė - Europos Parlamento narys - Privilegijos ir imunitetai - Sprendimas atšaukti parlamento nario imunitetą - Parlamento nario mandato pabaiga - Suinteresuotumo pareikšti ieškinį išnykimas - Pagrindo priimti sprendimą nebuvimas)
      (2019/C 432/66)
      Proceso kalba: prancūzų

         Šalys

         Ieškovas: Steeve Briois (Henen Bomonas, Prancūzija), atstovaujamas advokato F. Wagner

         Atsakovas: Europos Parlamentas, atstovaujamas S. Alonso de León ir C. Burgos

         Dalykas

      SESV 263 straipsniu grindžiamas prašymas panaikinti 2018 m. spalio 24 d. Europos Parlamento sprendimą P8_TA(2018)0401 atšaukti ieškovo parlamentinį imunitetą.

         Rezoliucinė dalis

                  1.

                  Nebėra pagrindo priimti sprendimo dėl šio ieškinio.

                  2.

                  Kiekviena šalis padengia savo bylinėjimosi išlaidas.

         (1)  OL C 82, 2019 3 4.


title: Byla T-332/17: 2019 m. spalio 24 d. Bendrojo Teismo sprendimas byloje E-Control/ACER (Energija – ACER apeliacinės tarybos sprendimas – Pralaidumo skaičiavimo regionų nustatymas – Ieškinys dėl panaikinimo – Suinteresuotumas pareikšti ieškinį – Dalinis nepriimtinumas – Reglamentas (ES) 2015/1222 – ACER kompetencija)

text:
               23.12.2019

               LT

               Europos Sąjungos oficialusis leidinys

               C 432/35

      2019 m. spalio 24 d. Bendrojo Teismo sprendimas byloje E-Control/ACER
      (Byla T-332/17) (1)

      (Energija - ACER apeliacinės tarybos sprendimas - Pralaidumo skaičiavimo regionų nustatymas - Ieškinys dėl panaikinimo - Suinteresuotumas pareikšti ieškinį - Dalinis nepriimtinumas - Reglamentas (ES) 2015/1222 - ACER kompetencija)
      (2019/C 432/39)
      Proceso kalba: anglų

         Šalys

         Ieškovė: Energie-Control Austria für die Regulierung der Elektrizitäts- und Erdgaswirtschaft (E-Control) (Viena, Austrija), atstovaujama advokato F. Schuhmacher

         Atsakovė: Europos Sąjungos energetikos reguliavimo institucijų bendradarbiavimo agentūra, atstovaujama P. Martinet ir E. Tremmel

         Ieškovės pusėje į bylą įstojusi šalis: Verbund AG (Viena), atstovaujama advokato S. Polster

         Atsakovės pusėje į bylą įstojusios šalys: Čekijos Respublika, atstovaujama M. Smolek, J. Vláčil ir T. Müller, Lenkijos Respublika, atstovaujama B. Majczyna

         Dalykas

      SESV 263 straipsniu grindžiamas prašymas panaikinti 2017 m. kovo 17 d. ACER apeliacinės tarybos sprendimą A-001-2017 (konsoliduota versija), kuriuo atmesti skundai dėl ACER sprendimo Nr. 06/2016 nustatyti pralaidumo skaičiavimo regionus.

         Rezoliucinė dalis

                  1.

                  Panaikinti 2017 m. kovo 17 d. Europos Sąjungos energetikos reguliavimo institucijų bendradarbiavimo agentūros apeliacinės tarybos sprendimą A-001-2017 (konsoliduota versija), kuriuo atmesti skundai dėl ACER sprendimo Nr. 06/2016 nustatyti pralaidumo skaičiavimo regionus, tiek, kiek juo buvo atmestas Energie-Control Austria für die Regulierung der Elektrizitäts- und Erdgaswirtschaft (E-Control) skundas.

                  2.

                  Atmesti likusią ieškinio dalį.

                  3.

                  ACER padengia savo ir ketvirtadalį E-Control patirtų bylinėjimosi išlaidų.

                  4.

                  E-Control padengia tris ketvirtadalius savo bylinėjimosi išlaidų

                  5.

                  Čekijos Respublika, Lenkijos Respublika ir Verbund AG kiekviena padengia savo bylinėjimosi išlaidas.

         (1)  OL C 249, 2017 7 31.


title: Byla T-145/19: 2019 m. spalio 17 d. Bendrojo Teismo nutartis byloje Jap Energéticas y Medioambientales/Komisija (Ieškinys dėl panaikinimo – Pagal aplinkos finansinį instrumentą (LIFE+) sudarytas dotacijos susitarimas – Debeto aviza – Aktas, patenkantis tik į sutarčių sritį ir nuo jos neatsiejamas – Ieškinio neperkvalifikavimas – Akivaizdus nepriimtinumas)

text:
               23.12.2019

               LT

               Europos Sąjungos oficialusis leidinys

               C 432/56

      2019 m. spalio 17 d. Bendrojo Teismo nutartis byloje Jap Energéticas y Medioambientales/Komisija
      (Byla T-145/19) (1)

      (Ieškinys dėl panaikinimo - Pagal aplinkos finansinį instrumentą (LIFE+) sudarytas dotacijos susitarimas - Debeto aviza - Aktas, patenkantis tik į sutarčių sritį ir nuo jos neatsiejamas - Ieškinio neperkvalifikavimas - Akivaizdus nepriimtinumas)
      (2019/C 432/67)
      Proceso kalba: ispanų

         Šalys

         Ieškovė: Jap Energéticas y Medioambientales, SL (Valensija, Ispanija), atstovaujama advokato G. Alabau Zabal

         Atsakovė: Europos Komisija, atstovaujama J. Estrada de Solà ir S. Izquierdo Pérez

         Dalykas

      Pagal SESV 263 straipsnį pateiktas prašymas panaikinti 2019 m. sausio 14 d. Europos Komisijos parengtą debeto avizą dėl 82 750,96 euro sumos, kuri išmokėta ieškovei kaip finansinė parama vandenilio gamybos, panaudojant švarų vandenį, amoniaką ir perdirbtą aliuminį, prototipo projektui, susigrąžinimo.

         Rezoliucinė dalis

                  1.

                  Atmesti ieškinį kaip akivaizdžiai nepriimtiną.

                  2.

                  Priteisti iš Jap Energéticas y Medioambientales, SL bylinėjimosi išlaidas, įskaitant susijusias su laikinųjų apsaugos priemonių taikymo procedūra.

         (1)  OL C 155, 2019 5 6.


title: Byla T-498/18: 2019 m. spalio 24 d. Bendrojo Teismo sprendimas byloje ZPC Flis/EUIPO – Aldi Einkauf (Happy Moreno choco) (Europos Sąjungos prekių ženklas – Protesto procedūra – Vaizdinio Europos Sąjungos prekių ženklo „Happy Moreno choco“ paraiška – Ankstesni vaizdiniai nacionaliniai prekių ženklai MORENO – Santykinis atsisakymo registruoti pagrindas – Galimybė supainioti – Reglamento (EB) Nr. 207/2009 8 straipsnio 1 dalies b punktas (dabar – Reglamento (ES) 2017/1001 8 straipsnio 1 dalies b punktas) – Prekių, kurioms skirti ankstesni vaizdiniai nacionaliniai prekių ženklai, sąrašo pakeitimas – Apeliacinės tarybos sprendimo ištaisymas – Reglamento 2017/1001 102 straipsnio 1 dalis – Teisinis pagrindas – Ankstesnė sprendimų priėmimo praktika – Teisinis saugumas – Teisėti lūkesčiai)

text:
               23.12.2019

               LT

               Europos Sąjungos oficialusis leidinys

               C 432/46

      2019 m. spalio 24 d. Bendrojo Teismo sprendimas byloje ZPC Flis/EUIPO – Aldi Einkauf (Happy Moreno choco)
      (Byla T-498/18) (1)

      (Europos Sąjungos prekių ženklas - Protesto procedūra - Vaizdinio Europos Sąjungos prekių ženklo „Happy Moreno choco“ paraiška - Ankstesni vaizdiniai nacionaliniai prekių ženklai MORENO - Santykinis atsisakymo registruoti pagrindas - Galimybė supainioti - Reglamento (EB) Nr. 207/2009 8 straipsnio 1 dalies b punktas (dabar - Reglamento (ES) 2017/1001 8 straipsnio 1 dalies b punktas) - Prekių, kurioms skirti ankstesni vaizdiniai nacionaliniai prekių ženklai, sąrašo pakeitimas - Apeliacinės tarybos sprendimo ištaisymas - Reglamento 2017/1001 102 straipsnio 1 dalis - Teisinis pagrindas - Ankstesnė sprendimų priėmimo praktika - Teisinis saugumas - Teisėti lūkesčiai)
      (2019/C 432/53)
      Proceso kalba: anglų

         Šalys

         Ieškovė: ZPC Flis sp.j. (Radzejovicės, Lenkija), atstovaujama advokato M. Kondrat

         Atsakovė: Europos Sąjungos intelektinės nuosavybės tarnyba (EUIPO), atstovaujama K. Kompari ir H. O’Neill

         Kita procedūros EUIPO apeliacinėje taryboje šalis, įstojusi į bylą Bendrajame Teisme: Aldi Einkauf GmbH & Co. OHG (Esenas, Vokietija), atstovaujama advokatų N. Lützenrath, U. Rademacher, C. Fürsen ir M. Minkner

         Dalykas

      Ieškinys, pareikštas dėl 2018 m. gegužės 31 d. EUIPO pirmosios apeliacinės tarybos sprendimo (byla R 1464/2017-1), susijusio su protesto procedūra tarp Aldi Einkauf ir ZPC Flis.

         Rezoliucinė dalis

                  1.

                  Panaikinti 2018 m. gegužės 31 d. Europos Sąjungos intelektinės nuosavybės tarnybos (EUIPO) pirmosios apeliacinės tarybos sprendimą (byla R 1464/2017-1), kiek juo atsisakyta įregistruoti prašomą įregistruoti prekių ženklą šioms prekėms: „kavos pakaitalams; arbatai, kakavai; kakavos produktams, kakavos gėrimams; visiems šiems produktams tirpių miltelių pavidalu“, išskyrus tirpius kakavos miltelius.

                  2.

                  Patenkinti protestą dėl visų prekių ir paslaugų, nurodytų paraiškoje įregistruoti prekių ženklą, išskyrus 35 klasei priklausančias prekes, kurios atitinka tokį aprašymą: „mažmeninė ir didmeninė prekyba smulkiais forminiais sausainiais; mažmeninė ir didmeninė prekyba smulkiais forminiais sausainiais internetu“.

                  3.

                  Atmesti likusią ieškinio dalį.

                  4.

                  Kiekviena šalis padengia savo bylinėjimosi išlaidas.

         (1)  OL C 352, 2018 10 1.


title: Byla C-577/19 P: 2019 m. liepos 29 d. KID-Systeme GmbH pateiktas apeliacinis skundas dėl 2019 m. gegužės 16 d. Bendrojo Teismo (šeštoji kolegija) priimto sprendimo byloje T-354/18 KID-Systeme GmbH/EUIPO

text:
               23.12.2019

               LT

               Europos Sąjungos oficialusis leidinys

               C 432/18

      2019 m. liepos 29 d. KID-Systeme GmbH pateiktas apeliacinis skundas dėl 2019 m. gegužės 16 d. Bendrojo Teismo (šeštoji kolegija) priimto sprendimo byloje T-354/18 KID-Systeme GmbH/EUIPO
      (Byla C-577/19 P)
      (2019/C 432/22)
      Proceso kalba: anglų

         Šalys

         Apeliantė: KID-Systeme GmbH, atstovaujama advokatų R. Kunze, G. Würtenberger ir T. Wittmann

         Kita proceso šalis: Europos Sąjungos intelektinės nuosavybės tarnyba
      2019 m. spalio 10 d. Nutartimi Teisingumo Teismas (Kolegija, sprendžianti dėl apeliacinių skundų priimtinumo) nutarė, kad apeliacinis skundas nepriimtinas ir KID-Systeme GmbH padengia savo bylinėjimosi išlaidas.


title: Byla T-188/19: 2019 m. spalio 24 d. Bendrojo Teismo nutartis byloje Jungtinė Karalystė/Komisija (Ieškinys dėl panaikinimo – Mokslo tyrimai ir technologijų plėtra bei kosmosas – Sąjungos septintoji bendroji programa – Auditas – Darbo laiko apskaitos žiniaraščių nepildymas – Personalo išlaidos, pripažintos neatitinkančiomis reikalavimų – Komisijos sprendimas patvirtinti galutinę audito ataskaitą – Nepriimtinumas)

text:
               23.12.2019

               LT

               Europos Sąjungos oficialusis leidinys

               C 432/57

      2019 m. spalio 24 d. Bendrojo Teismo nutartis byloje Jungtinė Karalystė/Komisija
      (Byla T-188/19) (1)

      (Ieškinys dėl panaikinimo - Mokslo tyrimai ir technologijų plėtra bei kosmosas - Sąjungos septintoji bendroji programa - Auditas - Darbo laiko apskaitos žiniaraščių nepildymas - Personalo išlaidos, pripažintos neatitinkančiomis reikalavimų - Komisijos sprendimas patvirtinti galutinę audito ataskaitą - Nepriimtinumas)
      (2019/C 432/68)
      Proceso kalba: anglų

         Šalys

         Ieškovė: Jungtinė Didžiosios Britanijos ir Šiaurės Airijos Karalystė, atstovaujama S. Brandon ir Z. Lavery, padedamų baristerių T. Johnston ir J. Scott

         Atsakovė: Europos Komisija, atstovaujama R. Lyal, A. Kyratsou ir M. Siekierzyńska

         Dalykas

      SESV 272 straipsniu grindžiamas prašymas pripažinti, kad patvirtindama galutinę audito ataskaitą (registracijos numeris 14-BA262-013), susijusią su Combine, EUFAR ir THOR dotacijų, kurių gavėja yra Met Office, Jungtinės Karalystės meteorologijos tarnyba prie Jungtinės Karalystės vyriausybės Reikalų, energijos ir pramonės strategijos departamento, Komisija klaidingai aiškino ir taikė su šiais projektais susijusių susitarimų nuostatas.

         Rezoliucinė dalis

                  1.

                  Atmesti ieškinį kaip nepriimtiną.

                  2.

                  Jungtinė Didžiosios Britanijos ir Šiaurės Airijos Karalystė padengia savo ir Europos Komisijos patirtas bylinėjimosi išlaidas.

         (1)  OL C 172, 2019 5 20.


title: Byla T-559/18: 2019 m. spalio 24 d. Bendrojo Teismo sprendimas byloje Atos Medical/EUIPO – Andreas Fahl Medizintechnik- Vertrieb (Medicininiai pleistrai) (Bendrijos dizainas – Registracijos pripažinimo negaliojančia procedūra – Registruotas Bendrijos dizainas, vaizduojantis medicininį pleistrą – Ankstesnių dizainų atskleidimas – Negaliojimo pagrindas – Individualios savybės – Informuotas vartotojas – Dizainerio laisvės mastas – Skirtingas bendras įspūdis – Reglamento (EB) Nr. 6/2002 6 straipsnis ir 25 straipsnio 1 dalies b punktas)

text:
               23.12.2019

               LT

               Europos Sąjungos oficialusis leidinys

               C 432/47

      2019 m. spalio 24 d. Bendrojo Teismo sprendimas byloje Atos Medical/EUIPO – Andreas Fahl Medizintechnik- Vertrieb (Medicininiai pleistrai)
      (Byla T-559/18) (1)

      (Bendrijos dizainas - Registracijos pripažinimo negaliojančia procedūra - Registruotas Bendrijos dizainas, vaizduojantis medicininį pleistrą - Ankstesnių dizainų atskleidimas - Negaliojimo pagrindas - Individualios savybės - Informuotas vartotojas - Dizainerio laisvės mastas - Skirtingas bendras įspūdis - Reglamento (EB) Nr. 6/2002 6 straipsnis ir 25 straipsnio 1 dalies b punktas)
      (2019/C 432/54)
      Proceso kalba: vokiečių

         Šalys

         Ieškovė: Atos Medical GmbH (Troisdorfas, Vokietija), atstovaujama advokatų K. Middelhoff, G. Schoenen ir S. Biermann

         Atsakovė: Europos Sąjungos intelektinės nuosavybės tarnyba, atstovaujama D. Walicka

         Kita procedūros EUIPO apeliacinėje taryboje šalis, įstojusi į bylą Bendrajame Teisme: Andreas Fahl Medizintechnik- Vertrieb GmbH (Kelnas, Vokietija), atstovaujama advokato F. Kramer

         Dalykas

      Ieškinys dėl 2018 m. birželio 29 d. EUIPO trečiosios apeliacinės tarybos sprendimo (byla R 2215/2016-3), susijusio su registracijos pripažinimo negaliojančia procedūra tarp Atos Medical ir Andreas Fahl Medizintechnik-Vertrieb.

         Rezoliucinė dalis

                  1.

                  Atmesti ieškinį.

                  2.

                  Priteisti iš Atos Medical GmbH bylinėjimosi išlaidas.

         (1)  OL C 399, 2018 11 5.


title: Byla C-212/18: 2019 m. spalio 24 d. Teisingumo Teismo (antroji kolegija) sprendimas byloje (Tribunale Amministrativo Regionale per il Piemonte (Italija) prašymas priimti prejudicinį sprendimą) Prato Nevoso Termo Energy Srl/Provincia di Cuneo, ARPA Piemonte (Prašymas priimti prejudicinį sprendimą – Aplinka – Direktyva 2008/98/EB – Atliekos – Chemiškai apdorotos augalinio aliejaus atliekos – 6 straipsnio 1 ir 4 dalys – Atliekų statuso pabaiga – Direktyva 2009/28/EB – Skatinimas naudoti atsinaujinančių išteklių energiją – 13 straipsnis – Nacionalinės leidimų, sertifikavimo ir licencijavimo procedūros, taikomos elektros energijos, šildymo ir aušinimo gamybos iš atsinaujinančių energijos išteklių jėgainėms – Skystojo bioprodukto naudojimas kaip elektros energijos gamybos jėgainės kuro)

text:
               23.12.2019

               LT

               Europos Sąjungos oficialusis leidinys

               C 432/7

      2019 m. spalio 24 d. Teisingumo Teismo (antroji kolegija) sprendimas byloje (Tribunale Amministrativo Regionale per il Piemonte (Italija) prašymas priimti prejudicinį sprendimą) Prato Nevoso Termo Energy Srl/Provincia di Cuneo, ARPA Piemonte
      (Byla C-212/18) (1)

      (Prašymas priimti prejudicinį sprendimą - Aplinka - Direktyva 2008/98/EB - Atliekos - Chemiškai apdorotos augalinio aliejaus atliekos - 6 straipsnio 1 ir 4 dalys - Atliekų statuso pabaiga - Direktyva 2009/28/EB - Skatinimas naudoti atsinaujinančių išteklių energiją - 13 straipsnis - Nacionalinės leidimų, sertifikavimo ir licencijavimo procedūros, taikomos elektros energijos, šildymo ir aušinimo gamybos iš atsinaujinančių energijos išteklių jėgainėms - Skystojo bioprodukto naudojimas kaip elektros energijos gamybos jėgainės kuro)
      (2019/C 432/07)
      Proceso kalba: italų

         Prašymą priimti prejudicinį sprendimą pateikęs teismas

      Tribunale Amministrativo Regionale per il Piemonte

         Šalys pagrindinėje byloje

      Ieškovė: Prato Nevoso Termo Energy Srl

         Atsakovės: Provincia di Cuneo, ARPA Piemonte

      Dalyvaujant: Comune di Frabosa Sottana

         Rezoliucinė dalis

      Kartu taikomas 2008 m. lapkričio 19 d. Europos Parlamento ir Tarybos direktyvos 2008/98/EB dėl atliekų ir panaikinančios kai kurias direktyvas 6 straipsnio 1 ir 4 dalis bei 2009 m. balandžio 23 d. Europos Parlamento ir Tarybos direktyvos 2009/28/EB dėl skatinimo naudoti atsinaujinančių išteklių energiją, iš dalies keičiančios bei vėliau panaikinančios direktyvas 2001/77/EB ir 2003/30/EB, iš dalies pakeistos 2015 m. rugsėjo 9 d. Europos Parlamento ir Tarybos direktyva (ES) 2015/1513, 13 straipsnio 1 dalį reikia aiškinti taip, kad jomis nedraudžiamos nacionalinės teisės nuostatos, pagal kurias prašymas leisti metaną, naudojamą kaip elektros energijos gamybos įrenginio, kuriame susidaro į atmosferą išmetami teršalai, kuras, pakeisti medžiaga, gauta chemiškai apdorojus augalinio aliejaus atliekas, turi būti atmestas motyvuojant tuo, kad ši medžiaga nėra įtraukta į šiuo tikslu leidžiamo kuro, gauto iš biomasės, kategorijų sąrašą ir kad šis sąrašas gali būti iš dalies keičiamas tik ministerijos dekretu, kurio priėmimo procedūra nėra derinama su administracine leidimo naudoti tokią medžiagą kaip kurą procedūra, jei nepadarydama akivaizdžios vertinimo klaidos valstybė narė galėjo manyti, kad nebuvo įrodyta, jog minėto augalinio aliejaus naudojimas tokiomis aplinkybėmis tenkina Direktyvos 2008/98 6 straipsnio 1 dalyje nustatytas sąlygas ir, konkrečiai kalbant, nedaro jokio neigiamo poveikio aplinkai ir žmonių sveikatai. Prašymą priimti prejudicinį sprendimą pateikęs teismas turi patikrinti, ar taip yra pagrindinėje byloje.

         (1)  OL C 240, 2018 7 9.


title: Byla T-560/18: 2019 m. spalio 24 d. Bendrojo Teismo sprendimas byloje Atos Medical/EUIPO – Andreas Fahl Medizintechnik- Vertrieb (Medicininiai pleistrai) (Bendrijos dizainas – Registracijos pripažinimo negaliojančia procedūra – Registruotas Bendrijos dizainas, vaizduojantis medicininį pleistrą – Ankstesnių dizainų atskleidimas – Negaliojimo pagrindas – Individualios savybės – Informuotas vartotojas – Dizainerio laisvės mastas – Skirtingas bendras įspūdis – Reglamento (EB) Nr. 6/2002 6 straipsnis ir 25 straipsnio 1 dalies b punktas)

text:
               23.12.2019

               LT

               Europos Sąjungos oficialusis leidinys

               C 432/48

      2019 m. spalio 24 d. Bendrojo Teismo sprendimas byloje Atos Medical/EUIPO – Andreas Fahl Medizintechnik- Vertrieb (Medicininiai pleistrai)
      (Byla T-560/18) (1)

      (Bendrijos dizainas - Registracijos pripažinimo negaliojančia procedūra - Registruotas Bendrijos dizainas, vaizduojantis medicininį pleistrą - Ankstesnių dizainų atskleidimas - Negaliojimo pagrindas - Individualios savybės - Informuotas vartotojas - Dizainerio laisvės mastas - Skirtingas bendras įspūdis - Reglamento (EB) Nr. 6/2002 6 straipsnis ir 25 straipsnio 1 dalies b punktas)
      (2019/C 432/55)
      Proceso kalba: vokiečių

         Šalys

         Ieškovė: Atos Medical GmbH (Troisdorfas, Vokietija), atstovaujama advokatų K. Middelhoff, G. Schoenen ir S. Biermann

         Atsakovė: Europos Sąjungos intelektinės nuosavybės tarnyba, atstovaujama D. Walicka

         Kita procedūros EUIPO apeliacinėje taryboje šalis, įstojusi į bylą Bendrajame Teisme: Andreas Fahl Medizintechnik- Vertrieb GmbH (Kelnas, Vokietija), atstovaujama advokato F. Kramer

         Dalykas

      Ieškinys dėl 2018 m. birželio 29 d. EUIPO trečiosios apeliacinės tarybos sprendimo (byla R 2216/2016-3), susijusio su registracijos pripažinimo negaliojančia procedūra tarp Atos Medical ir Andreas Fahl Medizintechnik-Vertrieb.

         Rezoliucinė dalis

                  1.

                  Atmesti ieškinį.

                  2.

                  Priteisti iš Atos Medical GmbH bylinėjimosi išlaidas.

         (1)  OL C 399, 2018 11 5.


title: Byla T-211/19: 2019 m. spalio 25 d. Bendrojo Teismo nutartis byloje Le Pen/Parlamentas (Institucinė teisė – Europos Parlamento narys – Privilegijos ir imunitetai – Sprendimas atšaukti parlamento nario imunitetą – Nario mandato galiojimo pabaiga – Suinteresuotumo pareikšti ieškinį išnykimas – Poreikio priimti sprendimą nebuvimas)

text:
               23.12.2019

               LT

               Europos Sąjungos oficialusis leidinys

               C 432/58

      2019 m. spalio 25 d. Bendrojo Teismo nutartis byloje Le Pen/Parlamentas
      (Byla T-211/19) (1)

      (Institucinė teisė - Europos Parlamento narys - Privilegijos ir imunitetai - Sprendimas atšaukti parlamento nario imunitetą - Nario mandato galiojimo pabaiga - Suinteresuotumo pareikšti ieškinį išnykimas - Poreikio priimti sprendimą nebuvimas)
      (2019/C 432/69)
      Proceso kalba: prancūzų

         Šalys

         Ieškovas: Jean-Marie Le Pen (Saint-Cloud, Prancūzija), atstovaujamas advokato F. Wagner

         Atsakovas: Europos Parlamentas, atstovaujamas N. Görlitz ir C. Burgos

         Dalykas

      SESV 263 straipsniu grindžiamas prašymas panaikinti 2019 m. kovo 12 d. Europos Parlamento sprendimą P8_TA(2019)0136, kuriuo buvo atšauktas ieškovo imunitetas.

         Rezoliucinė dalis

                  1.

                  Nebereikia priimti sprendimo dėl šio ieškinio.

                  2.

                  Kiekviena šalis padengia savo bylinėjimosi išlaidas.

         (1)  OL C 187, 2019 6 3.


title: Byla T-568/18: 2019 m. lapkričio 7 d. Bendrojo Teismo sprendimas byloje Local-e-motion/EUIPO – Volkswagen (WE) (Europos Sąjungos prekių ženklas – Protesto procedūra – Vaizdinio Europos Sąjungos prekių ženklo WE paraiška – Ankstesnis žodinis nacionalinis prekių ženklas WE – Santykinis atmetimo pagrindas – Reglamento (ES) 2017/1001 8 straipsnio 1 dalies b punktas)

text:
               23.12.2019

               LT

               Europos Sąjungos oficialusis leidinys

               C 432/48

      2019 m. lapkričio 7 d. Bendrojo Teismo sprendimas byloje Local-e-motion/EUIPO – Volkswagen (WE)
      (Byla T-568/18) (1)

      (Europos Sąjungos prekių ženklas - Protesto procedūra - Vaizdinio Europos Sąjungos prekių ženklo WE paraiška - Ankstesnis žodinis nacionalinis prekių ženklas WE - Santykinis atmetimo pagrindas - Reglamento (ES) 2017/1001 8 straipsnio 1 dalies b punktas)
      (2019/C 432/56)
      Proceso kalba: vokiečių

         Šalys

         Ieškovė: Local-e-motion GmbH (Dorstenas, Vokietija), atstovaujama advokato D. Sprenger

         Atsakovė: Europos Sąjungos intelektinės nuosavybės tarnyba, atstovaujama W. Schramek, M. Fischer ir D. Hanf

         Kita procedūros EUIPO apeliacinėje taryboje šalis, įstojusi į bylą Bendrajame Teisme: Volkswagen AG (Volfsburgas, Vokietija), atstovaujama advokatų F. Thiering ir L. Steidle

         Dalykas

      Ieškinys dėl 2018 m. liepos 12 d. EUIPO ketvirtosios apeliacinės tarybos sprendimo (byla R 128/2018-4), susijusio su protesto procedūra tarp Volkswagen ir Local-e-motion.

         Rezoliucinė dalis

                  1.

                  Atmesti ieškinį.

                  2.

                  Priteisti iš Local-e-motion GmbH bylinėjimosi išlaidas.

         (1)  OL C 427, 2018 11 26.


title: Byla C-601/19 P: 2019 m. rugpjūčio 7 d. BP pateiktas apeliacinis skundas dėl 2019 m. liepos 11 d. Bendrojo Teismo (penktoji kolegija) priimto sprendimo byloje T-888/16 BP/FRA

text:
               23.12.2019

               LT

               Europos Sąjungos oficialusis leidinys

               C 432/19

      2019 m. rugpjūčio 7 d. BP pateiktas apeliacinis skundas dėl 2019 m. liepos 11 d. Bendrojo Teismo (penktoji kolegija) priimto sprendimo byloje T-888/16 BP/FRA
      (Byla C-601/19 P)
      (2019/C 432/24)
      Proceso kalba: anglų

         Šalys

         Apeliantė: BP, atstovaujama advokato E. Lazar

         Kita proceso šalis: Europos Sąjungos pagrindinių teisių agentūra

         Apeliantės reikalavimai

      Apeliantė Bendrojo Teismo prašo:

                  —

                  panaikinti skundžiamą sprendimą ir dėl to

                  —

                  panaikinti 2006 m. balandžio 21 d. sudaryti darbo sutartis įgaliotos tarnybos (AHCC) sprendimą nepratęsti jos darbo sutarties,

                  —

                  priteisti turtinės ir neturtinės žalos, kurią apeliantė patyrė dėl, viena vertus, neteisėto sprendimo nepratęsti sutarties ir, kita vertus, sprendimo byloje T-658/13 P neteisėto vykdymo, atlyginimą,

                  —

                  priteisti turtinės ir neturtinės žalos, kurią apeliantė patyrė dėl to, kad kita proceso šalis nepriėmė teisėtų taisyklių, susijusių su vertinimu, perklasifikavimu ir pratęsimu, taip pat susijusios žalos, padarytos dėl tokių teisėtų taisyklių nebuvimo, atlyginimą,

                  —

                  nuspręsti, kad FRA vertinimo ir perklasifikavimo gairės ir FRA direktoriaus sprendimas dėl darbo sutarčių pratęsimo yra neteisėti, nes šias taisykles pagal neteisėtą procedūrą priėmė autorius, neturintis tinkamų įgaliojimų,

                  —

                  pasinaudoti savo neribota jurisdikcija siekiant užtikrinti savo sprendimo veiksmingumą,

                  —

                  priteisti iš kitos proceso šalies delspinigius pagal Europos centrinio banko nustatytą pagrindinę palūkanų normą, padidintą dviem procentiniais punktais, nuo sumos, kuri būtų priteista, ar kitokias palūkanas, kurios, Teisingumo Teismo nuomone, yra teisingos ir tinkamos,

                  —

                  priteisti iš FRA bylinėjimosi pirmojoje ir apeliacinėje instancijoje išlaidas.

         Apeliacinio skundo pagrindai ir pagrindiniai argumentai

      Pirmasis apeliacinio skundo pagrindas: Bendrasis Teismas padarė akivaizdžią ieškinio antrojo pagrindo, susijusio su FRA taisyklių neteisėtumu, ir ieškinio ketvirtojo reikalavimo, susijusio su apeliantės pagal SESV 277 straipsnį pateiktu neteisėtumu grindžiamu prieštaravimu, vertinimo klaidą. Šiuo aspektu Bendrasis Teismas neteisingai įvertino faktines aplinkybes ir įrodymus, iškraipė įrodymus, padarė teisės klaidą, neįvykdė pareigos motyvuoti ir pažeidė teisę būti išklausytam.
      Antrasis apeliacinio skundo pagrindas: Bendrasis Teismas nepriėmė sprendimo dėl ieškinio trečiojo reikalavimo ir nepasinaudojo neribota jurisdikcija, kaip nurodyta ieškinio penktajame reikalavime. Šiuo aspektu Bendrasis Teismas neįvykdė teisėtumo apsaugos reikalavimo, nurodyto ESS 19 straipsnio 1 dalyje, ir pažeidė SESV 268 straipsnį.
      Trečiasis apeliacinio skundo pagrindas: Bendrasis Teismas pažeidė Bendrojo Teismo procedūros reglamento 35, 36, 64 ir 65 straipsnius. Šiuo aspektu Bendrasis Teismas nesilaikė rungimosi principo, neįteikė FRA 2017 m. rugsėjo 25 d. laiško ir nepranešė apeliantei apie šį įteikimą; padarė pažeidimų tiriant prie dubliko pridėtus įrodymus ir pažeidė su įrodymais susijusias taisykles; suklydo, kai atmetė OLAF ataskaitą sujungtose bylose OF/2014/0192 ir OF/2015/0167; pažeidė teisę būti išklausytam; pažeidė teisę į teisingą bylos nagrinėjimą, taip pat pažeidė Europos Sąjungos pagrindinių teisių chartijos 52 straipsnį.
      Ketvirtasis apeliacinio skundo pagrindas: Bendrasis Teismas pažeidė teisę į gynybą ir veiksmingos teisminės gynybos principą, įtvirtintą Chartijos 47 straipsnyje, ir pateikė nepakankamus motyvus.
      Penktasis apeliacinio skundo pagrindas: Bendrasis Teismas pažeidė Procedūros reglamento 134 ir 135 straipsnius dėl bylinėjimosi išlaidų. Šiuo aspektu Bendrasis Teismas neįvykdė pareigos nurodyti motyvus.


title: Byla T-333/17: 2019 m. spalio 24 d. Bendrojo Teismo sprendimas byloje Austrian Power Grid ir Vorarlberger Übertragungsnetz/ACER (Energija – ACER apeliacinės tarybos sprendimas – Pralaidumo skaičiavimo regionų nustatymas – Ieškinys dėl panaikinimo – Suinteresuotumas pareikšti ieškinį – Dalinis nepriimtinumas – Reglamentas (ES) 2015/1222 – ACER kompetencija)

text:
               23.12.2019

               LT

               Europos Sąjungos oficialusis leidinys

               C 432/36

      2019 m. spalio 24 d. Bendrojo Teismo sprendimas byloje Austrian Power Grid ir Vorarlberger Übertragungsnetz/ACER
      (Byla T-333/17) (1)

      (Energija - ACER apeliacinės tarybos sprendimas - Pralaidumo skaičiavimo regionų nustatymas - Ieškinys dėl panaikinimo - Suinteresuotumas pareikšti ieškinį - Dalinis nepriimtinumas - Reglamentas (ES) 2015/1222 - ACER kompetencija)
      (2019/C 432/40)
      Proceso kalba: anglų

         Šalys

         Ieškovės: Austrian Power Grid AG (Viena, Austrija) ir Vorarlberger Übertragungsnetz GmbH (Brėgencas, Austrija), atstovaujamos advokatų H. Kristoferitsch ir S. Huber

         Atsakovė: Europos Sąjungos energetikos reguliavimo institucijų bendradarbiavimo agentūra, atstovaujama P. Martinet ir E. Tremmel

         Ieškovės pusėje į bylą įstojusi šalis: Verbund AG (Viena, Austrija), atstovaujama advokato S. Polster

         Atsakovės pusėje į bylą įstojusios šalys: Čekijos Respublika, atstovaujama M. Smolek, J. Vláčil ir T. Müller, Lenkijos Respublika, atstovaujama B. Majczyna, Polskie Sieci Elektroenergetyczne S.A. (Konstancinas-Jeziorna, Lenkija), atstovaujama advokato M. Szambelańczyk

         Dalykas

      SESV 263 straipsniu grindžiamas prašymas panaikinti 2017 m. kovo 17 d. ACER apeliacinės tarybos sprendimą A-001-2017 (konsoliduota versija), kuriuo buvo atmesti skundai dėl ACER sprendimo Nr. 06/2016 nustatyti pralaidumo skaičiavimo regionus.

         Rezoliucinė dalis

                  1.

                  Panaikinti 2017 m. kovo 17 d. Europos Sąjungos energetikos reguliavimo institucijų bendradarbiavimo agentūros apeliacinės tarybos sprendimą A-001-2017 (konsoliduota versija), kuriuo atmesti skundai dėl ACER sprendimo Nr. 06/2016 nustatyti pralaidumo skaičiavimo regionus, tiek, kiek juo buvo atmesti Austrian Power Grid AG ir Vorarlberger Übertragungsnetz GmbH skundai.

                  2.

                  Atmesti likusią ieškinio dalį.

                  3.

                  ACER padengia savo ir ketvirtadalį Austrian Power Grid ir Vorarlberger Übertragungsnetz patirtų bylinėjimosi išlaidų.

                  4.

                  Austrian Power Grid ir Vorarlberger Übertragungsnetz padengia tris ketvirtadalius savo bylinėjimosi išlaidų

                  5.

                  Čekijos Respublika, Lenkijos Respublika, Verbund AG ir Polskie Sieci Elektroenergetyczne S.A. kiekviena padengia savo bylinėjimosi išlaidas.

         (1)  OL C 249, 2017 7 31.


title: Byla C-622/19 P: 2019 m. rugpjūčio 21 d. Luz Saúde, SA pateiktas apeliacinis skundas dėl 2019 m. birželio 13 d. Bendrojo Teismo (aštuntoji kolegija) priimto sprendimo byloje T-357/18 Luz Saúde/EUIPO – Clínica La Luz

text:
               23.12.2019

               LT

               Europos Sąjungos oficialusis leidinys

               C 432/20

      2019 m. rugpjūčio 21 d. Luz Saúde, SA pateiktas apeliacinis skundas dėl 2019 m. birželio 13 d. Bendrojo Teismo (aštuntoji kolegija) priimto sprendimo byloje T-357/18 Luz Saúde/EUIPO – Clínica La Luz
      (Byla C-622/19 P)
      (2019/C 432/25)
      Proceso kalba: portugalų

         Šalys

         Apeliantė: Luz Saúde, SA, atstovaujama advokatų G. Gentil Anastácio, P. Guerra e Andrade, G. Moreira Rato ir M. Stock da Cunha

         Kitos proceso šalys: Europos Sąjungos intelektinės nuosavybės tarnyba, Clínica La Luz

      2019 m. lapkričio 5 d. nutartimi Teisingumo Teismas (prašymus priimti apeliacinį skundą nagrinėjanti kolegija) pripažino apeliacinį skundą nepriimtinu ir nurodė, kad apeliantė Luz Saúde, SA, padengia savo pačios išlaidas.


title: Byla T-383/19 R: 2019 m. spalio 23 d. Bendrojo Teismo nutartis byloje Walker ir kt./Parlamentas ir Taryba (Laikinųjų apsaugos priemonių taikymas – Laisvės, saugumo ir teisingumo erdvė – Reglamentas (ES) 2018/1806 – Sąjungos pilietybės netekimas – Prašymas taikyti laikinąsias apsaugos priemones – Akivaizdus pagrindinio ieškinio nepriimtinumas – Nepriimtinumas)

text:
               23.12.2019

               LT

               Europos Sąjungos oficialusis leidinys

               C 432/58

      2019 m. spalio 23 d. Bendrojo Teismo nutartis byloje Walker ir kt./Parlamentas ir Taryba
      (Byla T-383/19 R)
      (Laikinųjų apsaugos priemonių taikymas - Laisvės, saugumo ir teisingumo erdvė - Reglamentas (ES) 2018/1806 - Sąjungos pilietybės netekimas - Prašymas taikyti laikinąsias apsaugos priemones - Akivaizdus pagrindinio ieškinio nepriimtinumas - Nepriimtinumas)
      (2019/C 432/70)
      Proceso kalba: prancūzų

         Šalys

         Ieškovai: Hilary Elizabeth Walker (Kadisas, Ispanija), Jennifer Ann Cording (Valdanjas, Italija), Douglas Edward Watson (Beaumont-du-Périgord, Prancūzija), Christopher David Randolph (Ballinlassa Belcarra Castlebar, Airija), Michael Charles Strawson (Serralongue, Prancūzija), atstovaujami advokato J. Fouchet

         Atsakovai: Europos Parlamentas, atstovaujamas D. Warin ir R. van de Westelaken; Europos Sąjungos Taryba, atstovaujama S. Cholakova, R. Meyer ir M. Bauer

         Dalykas

      SESV 278 ir 279 straipsniais grindžiamas prašymas, pirma, sustabdyti 2019 m. balandžio 10 d. Europos Parlamento ir Tarybos reglamento (ES) 2019/592, kuriuo dėl Jungtinės Karalystės išstojimo iš Sąjungos iš dalies keičiamas Reglamentas (ES) 2018/1806, nustatantis trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams tas reikalavimas netaikomas, sąrašus (OL L 103 I, 2019, p. 1), vykdymą, ir, antra, taikyti tam tikras laikinąsias apsaugos priemones.

         Rezoliucinė dalis

                  1.

                  Atmesti laikinųjų apsaugos priemonių prašymą.

                  2.

                  Atidėti klausimo dėl bylinėjimosi išlaidų nagrinėjimą.


title: Byla T-335/17: 2019 m. spalio 10 d. Bendrojo Teismo sprendimas byloje Help – Hilfe zur Selbsthilfe/Komisija (Arbitražinė išlyga – Maisto saugos programa Zimbabvės žemdirbių namų ūkiams, kurie ypač kenčia nuo maisto trūkumo (ECHO/ZWE/BUD/2009/02002) – Ieškinio perkvalifikavimas – Audito ataskaitos – Audito Rūmų audito ataskaita – OLAF ataskaita – Sumokėtų sumų grąžinimas – Proporcingumas – Teisėti lūkesčiai)

text:
               23.12.2019

               LT

               Europos Sąjungos oficialusis leidinys

               C 432/37

      2019 m. spalio 10 d. Bendrojo Teismo sprendimas byloje Help – Hilfe zur Selbsthilfe/Komisija
      (Byla T-335/17) (1)

      (Arbitražinė išlyga - Maisto saugos programa Zimbabvės žemdirbių namų ūkiams, kurie ypač kenčia nuo maisto trūkumo (ECHO/ZWE/BUD/2009/02002) - Ieškinio perkvalifikavimas - Audito ataskaitos - Audito Rūmų audito ataskaita - OLAF ataskaita - Sumokėtų sumų grąžinimas - Proporcingumas - Teisėti lūkesčiai)
      (2019/C 432/41)
      Proceso kalba: vokiečių

         Šalys

         Ieškovė: Help – Hilfe zur Selbsthilfe eV (Bona, Vokietija), iš pradžių atstovaujama advokatų V. Jungkind ir P. Cramer, vėliau advokatų V. Jungkind ir F. Geber

         Atsakovė: Europos Komisija, atstovaujama A. Aresu, K. Blanck ir A. Katsimerou

         Dalykas

      Pirma, SESV 263 straipsniu grindžiamas prašymas panaikinti 2017 m. kovo 21 d. Komisijos sprendimą Ares (2017)1515573, pagal kurį turi būti susigrąžinta pagalbos projektui ECHO/ZWE/BUD/2009/02002 skirtos paramos dalis, ir juo pagrįstą reikalavimą sumokėti ir, antra, SESV 272 straipsniu grindžiamas prašymas priteisti iš Komisijos grąžinti ieškovei 643 627,72 EUR sumą, kurią ši pervedė Komisijai pagal 2017 m. kovo 21 d. sprendimą 2017 m. balandžio 7 d. ir rugsėjo 5 d. reikalavimus sumokėti.

         Rezoliucinė dalis

                  1.

                  Atmesti ieškinį.

                  2.

                  Priteisti iš Help – Hilfe zur Selbsthilfe eV bylinėjimosi išlaidas.

         (1)  OL C 239, 2017 7 24.


title: Byla C-675/19 SA: 2019 m. rugsėjo 9 d. ieškinys dėl leidimo taikyti apribojimus byloje Ntinos Ramon/Europos Komisija

text:
               23.12.2019

               LT

               Europos Sąjungos oficialusis leidinys

               C 432/21

      2019 m. rugsėjo 9 d. ieškinys dėl leidimo taikyti apribojimus byloje Ntinos Ramon/Europos Komisija
      (Byla C-675/19 SA)
      (2019/C 432/26)
      Proceso kalba: graikų

         Šalys

         Ieškovas: Ntinos Ramon, atstovaujamas advokatų Achilleas Dimitriadis ir Charalampos Pogiatzis

         Atsakovė: Europos Komisija

         Ieškovo reikalavimai

      Ieškovas Teisingumo Teismo prašo:

                  Α.

                  Panaikinti Europos Komisijos imunitetą pagal Protokolo Nr. 7 dėl Europos Sąjungos privilegijų ir imunitetų (1) 1 straipsnį ir leisti įteikti ir įvykdyti:

                              1)

                              2019 m. birželio 26 d.Eparchiako Dikastirio Ammochostou (Famagustos regiono teismas, Kipras) paskelbtą laikiną apribojimą (Garnishee Order Nisi),

                              2)

                              bet kokią to teismo taikomą galutinę priemonę,

                              3)

                              bet kokią kitą susijusią priemonę.

                  Β.

                  Imtis bet kokios priemonės, kurią Teisingumo Teismas laiko šiuo atveju teisinga ir nešališka.

                  C.

                  Priteisti iš Europos Komisijos bylinėjimosi išlaidas su PVM.

         (1)  OL C 202, 2016, p. 266.


title: Byla T-601/17: 2019 m. spalio 24 d. Bendrojo Teismo sprendimas byloje Rubik’s Brand/EUIPO – Simba Toys (Kubo, kurio sienelės turi tinklo struktūrą, forma) (Europos Sąjungos prekių ženklas – Registracijos pripažinimo negaliojančia procedūra – Erdvinis Europos Sąjungos prekių ženklas – Kubo, kurio sienelės turi tinklo struktūrą, forma – Absoliutus atmetimo pagrindas – Reglamento Nr. 40/94 7 straipsnio 1 dalies e punkto ii papunktis (dabar – Reglamento 2017/1001 7 straipsnio 1 dalies e punkto ii papunktis) – Žymuo, kurį sudaro vien prekės forma, būtina techniniam rezultatui gauti – Reglamento (EB) Nr. 207/2009 76 straipsnio 1 dalis (dabar – Reglamento 2017/1001 95 straipsnio 1 dalis) – Reglamento Nr. 207/2009 75 straipsnio 1 dalies antras sakinys (dabar – Reglamento 2017/1001 94 straipsnio 1 dalies antras sakinys – Reglamento Nr. 207/2009 65 straipsnio 6 dalis (dabar – Reglamento 2017/1001 72 straipsnio 6 dalis))

text:
               23.12.2019

               LT

               Europos Sąjungos oficialusis leidinys

               C 432/37

      2019 m. spalio 24 d. Bendrojo Teismo sprendimas byloje Rubik’s Brand/EUIPO – Simba Toys (Kubo, kurio sienelės turi tinklo struktūrą, forma)
      (Byla T-601/17) (1)

      (Europos Sąjungos prekių ženklas - Registracijos pripažinimo negaliojančia procedūra - Erdvinis Europos Sąjungos prekių ženklas - Kubo, kurio sienelės turi tinklo struktūrą, forma - Absoliutus atmetimo pagrindas - Reglamento Nr. 40/94 7 straipsnio 1 dalies e punkto ii papunktis (dabar - Reglamento 2017/1001 7 straipsnio 1 dalies e punkto ii papunktis) - Žymuo, kurį sudaro vien prekės forma, būtina techniniam rezultatui gauti - Reglamento (EB) Nr. 207/2009 76 straipsnio 1 dalis (dabar - Reglamento 2017/1001 95 straipsnio 1 dalis) - Reglamento Nr. 207/2009 75 straipsnio 1 dalies antras sakinys (dabar - Reglamento 2017/1001 94 straipsnio 1 dalies antras sakinys - Reglamento Nr. 207/2009 65 straipsnio 6 dalis (dabar - Reglamento 2017/1001 72 straipsnio 6 dalis))
      (2019/C 432/42)
      Proceso kalba: anglų

         Šalys

         Ieškovė: Rubik’s Brand Ltd (Londonas, Jungtinė Karalystė), atstovaujama advokatų K. Szamosi ir M. Borbás

         Atsakovė: Europos Sąjungos intelektinės nuosavybės tarnyba (EUIPO), atstovaujama A. Folliard-Monguiral

         Kita procedūros EUIPO apeliacinėje taryboje šalis, įstojusi į bylą Bendrajame Teisme: Simba Toys GmbH & Co. KG (Fiurtas, Vokietija), atstovaujama advokato O. Ruhl

         Dalykas

      Ieškinys dėl 2017 m. birželio 19 d. EUIPO pirmosios apeliacinės tarybos sprendimo (byla R 452/2017-1), susijusio su registracijos pripažinimo negaliojančia procedūra tarp Simba Toys ir Rubik’s Brand.

         Rezoliucinė dalis

                  1.

                  Atmesti ieškinį.

                  2.

                  Priteisti iš Rubik’s Brand Ltd bylinėjimosi išlaidas.

         (1)  OL C 374, 2017 11 6.


title: Byla C-677/19: 2019 m. rugsėjo 11 d. Tribunalul Vâlcea (Rumunija) pateiktas prašymas priimti prejudicinį sprendimą byloje SC Valoris SRL/Direcția Generală Regională a Finanțelor Publice Craiova – Administrația Județeană a Finanțelor Publice Vâlcea, Administrația Fondului pentru Mediu

text:
               23.12.2019

               LT

               Europos Sąjungos oficialusis leidinys

               C 432/21

      2019 m. rugsėjo 11 d. Tribunalul Vâlcea (Rumunija) pateiktas prašymas priimti prejudicinį sprendimą byloje SC Valoris SRL/Direcția Generală Regională a Finanțelor Publice Craiova – Administrația Județeană a Finanțelor Publice Vâlcea, Administrația Fondului pentru Mediu
      (Byla C-677/19)
      (2019/C 432/27)
      Proceso kalba: rumunų

         Prašymą priimti prejudicinį sprendimą pateikęs teismas

      Tribunalul Vâlcea

         Šalys pagrindinėje byloje

         Pareiškėja: SC Valoris SRL

         Atsakovės: Direcția Generală Regională a Finanțelor Publice Craiova – Administrația Județeană a Finanțelor Publice Vâlcea, Administrația Fondului pentru Mediu

         Prejudicinis klausimas

      Ar lojalaus bendradarbiavimo, lygiavertiškumo ir veiksmingumo principai turi būti aiškinami taip, kad pagal juos draudžiamos nacionalinės teisės nuostatos, kaip antai Ordonanța de urgență a Guvernului nr. 52/2017 (Dekretas įstatymas Nr. 52/2017) 1 straipsnio 2 dalis, kurioje nustatytas maždaug vienų metų senaties terminas prašymams dėl tam tikrų mokesčių, surinktų pažeidžiant Sąjungos teisę, susigrąžinimo pateikti, jeigu nacionalinės teisės aktuose nėra numatytas analogiškas terminas, per kurį galima pasinaudoti teise susigrąžinti sumas, gautas pažeidžiant nacionalinės teisės normas?


title: Byla T-688/19: 2019 m. spalio 8 d. pareikštas ieškinys byloje VeriGraft/EASME

text:
               23.12.2019

               LT

               Europos Sąjungos oficialusis leidinys

               C 432/59

      2019 m. spalio 8 d. pareikštas ieškinys byloje VeriGraft/EASME
      (Byla T-688/19)
      (2019/C 432/71)
      Proceso kalba: anglų

         Šalys

         Ieškovė: VeriGraft AB (Geteborgas, Švedija), atstovaujama advokatų P. Hansson ir A. Johansson

         Atsakovė: Mažųjų ir vidutinių įmonių reikalų vykdomoji įstaiga (EASME)

         Reikalavimai

      Ieškovė Bendrojo Teismo prašo:

                  —

                  konstatuoti, kad EASME sprendimas nutraukti susitarimą dėl dotacijos (Susitarimas dėl dotacijos Nr. 778620 P-TEV) negalioja, ir

                  —

                  priteisti iš EASME bylinėjimosi išlaidas.

         Ieškinio pagrindai ir pagrindiniai argumentai

      Grįsdama ieškinį ieškovė remiasi dviem pagrindais.

                  1.

                  Pirmasis ieškinio pagrindas grindžiamas tuo, kad nurodytas susitarimo nutraukimo pagrindas netaikytinas, todėl EASME sprendimas nutraukti susitarimą negalioja:

                              —

                              EASME susitarimą dėl dotacijos nutraukė pasirėmusi tik nuostata, kad susitarimas dėl dotacijos gali būti nutrauktas, jeigu „dotacijų gavėjas arba bet koks jam atstovauti arba sprendimus jo vardu priimti įgaliotas fizinis asmuo pripažintas kaltu padarius bet kokiomis priemonėmis įrodomą profesinį nusižengimą“.

                              —

                              Nei dotacijų gavėja, t. y., VERIGRAFT, nei bet koks jam atstovauti arba sprendimus jo vardu priimti įgaliotas fizinis asmuo nebuvo pripažintas kaltu padaręs profesinį nusižengimą, todėl šis pagrindas netaikytinas, o sprendimas dėl nutraukimo negalioja.

                  2.

                  Antrasis ieškinio pagrindas grindžiamas tuo, kad sprendimu nutraukti susitarimą dėl dotacijų pažeistas proporcingumo principas:

                              —

                              Sprendimas nutraukti susitarimą dėl dotacijų priimtas pažeidus proporcingumo principą, nes jis nelaikytinas tinkama priemone siekiant teisėto tikslo; jis nebuvo būtinas šiam tikslui pasiekti; be to, nutraukus susitarimą, VERIGRAFT nustatyti pernelyg dideli įpareigojimai siekiant numatyto tikslo.


title: Byla T-778/17: 2019 m. spalio 24 d. Bendrojo Teismo sprendimas byloje Autostrada Wielkopolska//Komisija (Valstybės pagalba – Apmokestinto greitkelio koncesija – Įstatymas, numatantis tam tikrų transporto priemonių atleidimą nuo apmokestinto greitkelio rinkliavų – Valstybės narės koncesijos turėtojui, atsižvelgiant į jo prarastas pajamas, skirta kompensacija – Netiesioginiai kelių mokesčiai – Sprendimas pripažinti pagalbą nesuderinama su vidaus rinka ir nurodyti ją susigrąžinti – Suinteresuotųjų šalių procedūrinės teisės – Komisijai tenkanti pareiga išlikti ypač apdairiai – Valstybės pagalbos sąvoka – Lengvata – Koncesijos turėtojo finansinės padėties tikėtinas pagerėjimas – Rinkos ekonomikos sąlygomis veikiančio privataus ūkio subjekto kriterijus – SESV 107 straipsnio 3 dalies a punktas – Regioninė valstybės pagalba)

text:
               23.12.2019

               LT

               Europos Sąjungos oficialusis leidinys

               C 432/38

      2019 m. spalio 24 d. Bendrojo Teismo sprendimas byloje Autostrada Wielkopolska//Komisija
      (Byla T-778/17) (1)

      (Valstybės pagalba - Apmokestinto greitkelio koncesija - Įstatymas, numatantis tam tikrų transporto priemonių atleidimą nuo apmokestinto greitkelio rinkliavų - Valstybės narės koncesijos turėtojui, atsižvelgiant į jo prarastas pajamas, skirta kompensacija - Netiesioginiai kelių mokesčiai - Sprendimas pripažinti pagalbą nesuderinama su vidaus rinka ir nurodyti ją susigrąžinti - Suinteresuotųjų šalių procedūrinės teisės - Komisijai tenkanti pareiga išlikti ypač apdairiai - Valstybės pagalbos sąvoka - Lengvata - Koncesijos turėtojo finansinės padėties tikėtinas pagerėjimas - Rinkos ekonomikos sąlygomis veikiančio privataus ūkio subjekto kriterijus - SESV 107 straipsnio 3 dalies a punktas - Regioninė valstybės pagalba)
      (2019/C 432/43)
      Proceso kalba: anglų

         Šalys

         Ieškovė: Autostrada Wielkopolska S.A. (Poznanė, Lenkija), atstovaujama advokatų O. Geiss, D. Tayar ir T. Siakka

         Atsakovė: Europos Komisija, atstovaujama L. Armati, K. Herrmann ir S. Noë

         Atsakovės pusėje į bylą įstojusi šalis: Lenkijos Respublika, atstovaujama B. Majczyna ir M. Rzotkiewicz

         Dalykas

      Pagal SESV 263 straipsnį pateikto prašymo panaikinti 2017 m. rugpjūčio 25 d. Komisijos sprendimą (ES) 2018/556 dėl valstybės pagalbos SA.35356 (2013/C) (ex 2013/NN, ex 2012/N), kurią Lenkija suteikė bendrovei Autostrada Wielkopolska S.A. (OL L 92, 2018, p. 19).

         Rezoliucinė dalis

                  1.

                  Atmesti ieškinį.

                  2.

                  Priteisti iš Autostrada Wielkopolska S.A. padengti savo, taip pat Europos Komisijos bylinėjimosi išlaidas.

                  3.

                  Lenkijos Respublika padengia savo bylinėjimosi išlaidas.

         (1)  OL C 32, 2018 1 29.


title: Byla C-213/18: 2019 m. lapkričio 7 d. Teisingumo Teismo (pirmoji kolegija) sprendimas byloje (Tribunale ordinario di Roma (Italija) prašymas priimti prejudicinį sprendimą) Adriano Guaitoli ir kt./easyJet Airline Co. Ltd (Prašymas priimti prejudicinį sprendimą – Teismų bendradarbiavimas civilinėse bylose – Jurisdikcija ir teismo sprendimų civilinėse ir komercinėse bylose pripažinimas ir vykdymas – Reglamentas (ES) Nr. 1215/2012 – 7 straipsnio 1 dalies a punktas – Jurisdikciją bylose dėl sutarčių turintis teismas – Bendros kompensavimo ir pagalbos keleiviams taisyklės atsisakymo vežti ir skrydžių atšaukimo arba atidėjimo ilgam laikui atveju – Reglamentas (EB) Nr. 261/2004 – 5, 7, 9 ir 12 straipsniai – Monrealio konvencija – Jurisdikcija – 19 ir 33 straipsniai – Prašymas išmokėti kompensaciją ir atlyginti žalą dėl skrydžių atšaukimo ir atidėjimo)

text:
               23.12.2019

               LT

               Europos Sąjungos oficialusis leidinys

               C 432/8

      2019 m. lapkričio 7 d. Teisingumo Teismo (pirmoji kolegija) sprendimas byloje (Tribunale ordinario di Roma (Italija) prašymas priimti prejudicinį sprendimą) Adriano Guaitoli ir kt./easyJet Airline Co. Ltd
      (Byla C-213/18) (1)

      (Prašymas priimti prejudicinį sprendimą - Teismų bendradarbiavimas civilinėse bylose - Jurisdikcija ir teismo sprendimų civilinėse ir komercinėse bylose pripažinimas ir vykdymas - Reglamentas (ES) Nr. 1215/2012 - 7 straipsnio 1 dalies a punktas - Jurisdikciją bylose dėl sutarčių turintis teismas - Bendros kompensavimo ir pagalbos keleiviams taisyklės atsisakymo vežti ir skrydžių atšaukimo arba atidėjimo ilgam laikui atveju - Reglamentas (EB) Nr. 261/2004 - 5, 7, 9 ir 12 straipsniai - Monrealio konvencija - Jurisdikcija - 19 ir 33 straipsniai - Prašymas išmokėti kompensaciją ir atlyginti žalą dėl skrydžių atšaukimo ir atidėjimo)
      (2019/C 432/08)
      Proceso kalba: italų

         Prašymą priimti prejudicinį sprendimą pateikęs teismas

      Tribunale ordinario di Roma

         Šalys pagrindinėje byloje

         Ieškovai: Adriano Guaitoli, Concepción Casan Rodriguez, Alessandro Celano Tomassoni, Antonia Cirilli, Lucia Cortini, Mario Giuli, Patrizia Padroni
      Atsakovė: easyJet Airline Co. Ltd

         Rezoliucinė dalis

                  1.

                  2012 m. gruodžio 12 d. Europos Parlamento ir Tarybos Reglamento (ES) Nr. 1215/2012 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo 7 straipsnio 1 punktą, 67 straipsnį ir 71 straipsnio 1 dalį, taip pat 1999 m. gegužės 28 d. Monrealyje sudarytos Konvencijos dėl tam tikrų tarptautinio vežimo oru taisyklių suvienodinimo, Europos bendrijos vardu patvirtintos 2001 m. balandžio 5 d. Tarybos sprendimu 2001/539/EB, 33 straipsnį reikia aiškinti taip, kad valstybės narės teismas, gavęs ieškinį, kuriuo prašoma tuo pačiu metu užtikrinti, kad būtų laikomasi teisių į fiksuotas vienodas išmokas, nustatytas 2004 m. vasario 11 d. Europos Parlamento ir Tarybos reglamente (EB) Nr. 261/2004, nustatančiame bendras kompensavimo ir pagalbos keleiviams taisykles atsisakymo vežti ir skrydžių atšaukimo arba atidėjimo ilgam laikui atveju, panaikinančiame Reglamentą (EEB) Nr. 295/91, ir būtų papildomai atlyginta žala, patenkanti į šios konvencijos taikymo sritį, savo jurisdikciją dėl pirmos reikalavimų dalies turi vertinti atsižvelgdamas į Reglamento Nr. 1215/2012 7 straipsnio 1 punktą, o dėl antrosios – į minėtos konvencijos 33 straipsnį.

                  2.

                  1999 m. gegužės 28 d. Monrealyje sudarytos Konvencijos dėl tam tikrų tarptautinio vežimo oru taisyklių suvienodinimo 33 straipsnio 1 dalis turi būti aiškinama taip, kad, kiek tai susiję su ieškiniais dėl žalos atlyginimo, patenkančiais į šios konvencijos taikymo sritį, joje reglamentuojamas ne tik teismų jurisdikcijos paskirstymas tarp valstybių, jos šalių, bet ir teritorinės jurisdikcijos paskirstymas tarp kiekvienos iš šių valstybių teismų.

         (1)  OL C 240, 2018 7 9.


title: Byla T-690/19: 2019 m. spalio 8 d. pareikštas ieškinys byloje Daily Mail and General Trust plc ir kt./Komisija

text:
               23.12.2019

               LT

               Europos Sąjungos oficialusis leidinys

               C 432/60

      2019 m. spalio 8 d. pareikštas ieškinys byloje Daily Mail and General Trust plc ir kt./Komisija
      (Byla T-690/19)
      (2019/C 432/72)
      Proceso kalba: anglų

         Šalys

         Ieškovės: Daily Mail and General Trust plc (Londonas, Jungtinė Karalystė), Ralph US Holdings (Londonas) ir Daily Mail and General Holdings Ltd (Londonas), atstovaujamos solisitoriaus J. Lesar ir QC K. Beal

         Atsakovė: Europos Komisija

         Reikalavimai

      Ieškovės Bendrojo Teismo prašo:

                  —

                  panaikinti visą 2019 m. balandžio 2 d. atsakovės sprendimą dėl valstybės pagalbos SA.44896, kurią Jungtinė Karalystė įgyvendino taikydama kontroliuojamųjų užsienio bendrovių grupių finansavimo išimtį, kiek jis susiję su ieškovėmis arba viena iš jų;

                  —

                  priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai

      Grįsdamos ieškinį ieškovės nurodo dešimt pagrindų.

                  1.

                  Pirmasis ieškinio pagrindas grindžiamas tuo, kad Komisija neteisingai taikė SESV 107 straipsnio 1 dalį ir (arba) padarė akivaizdžią vertinimo klaidą pasirinkdama apmokestinimo tvarkos analizės referencinį pagrindą. Komisija referenciniu pagrindu turėjo laikyti ne tik kontroliuojamosioms užsienio bendrovėms (KUB) taikomą tvarką, bet Didžiosios Britanijos bendrovių apmokestinimo tvarką.

                  2.

                  Antrasis ieškinio pagrindas grindžiamas tuo, kad Komisija padarė teisės klaidą taikydama SESV 107 straipsnio 1 dalį ir (arba) padarė akivaizdžią vertinimo klaidą, nes pasirinko netinkamą požiūrį į KUB taikomos tvarkos analizę. Ginčijamo sprendimo 124‒126 konstatuojamosiose dalyse Komisija neteisingai aiškino Taxation (International and Other Provisions) Act 2010 (2010 m. Apmokestinimo įstatymas (tarptautinės ir kitos nuostatos)) 9A dalies 9 skyriaus nuostatas kaip leidžiančias nukrypti nuo bendro apmokestinimo, numatyto 5 skyriuje.

                  3.

                  Trečiasis ieškinio pagrindas grindžiamas tuo, kad taikydama SESV 107 straipsnio 1 dalį Komisija padarė teisės klaidą, nes ginčijamo sprendimo 127‒151 konstatuojamosiose dalyse padarė išvadą, kad atrankumo kriterijus buvo tenkinamas tiek, kiek įmonės, kurių faktinė ir teisinė padėtis panaši, buvo vertinamos skirtingai.

                  4.

                  Ketvirtasis ieškinio pagrindas grindžiamas tuo, kad Taxation (International and Other Provisions) Act 2010 (2010 m. Apmokestinimo įstatymas (tarptautinės ir kitos nuostatos)) 371IB skirsnyje numatytas „visiškas“ atleidimas nuo mokesčių pateisinamas mokesčių sistemos pobūdžiu ir bendra struktūra.

                  5.

                  Penktasis ieškinio pagrindas grindžiamas tuo, kad Taxation (International and Other Provisions) Act 2010 (2010 m. Apmokestinimo įstatymas (tarptautinės ir kitos nuostatos)) 371ID skirsnyje numatytas 75 % atleidimas nuo mokesčių pateisinamas mokesčių sistemos pobūdžiu ir bendra struktūra.

                  6.

                  Šeštasis ieškinio pagrindas grindžiamas tuo, kad atleidimo nuo mokesčių sąlygas, kurios kaip kategorija numatytos nurodytame 9 skyriuje, atitinkančių KUB apmokestinimas pažeidžia SESV 49 straipsnyje įtvirtintą ieškovių įsisteigimo laisvę.

                  7.

                  Septintasis ieškinio pagrindas grindžiamas akivaizdžia vertinimo klaida, kiek tai susiję su 75 % atleidimu nuo mokesčių ir nustatytu santykiu.

                  8.

                  Aštuntasis ieškinio pagrindas grindžiamas tuo, kad Komisijos sprendimas nesuderinamas su Sąjungos bendraisiais teisės principais – nediskriminavimo ir lygybės.

                  9.

                  Devintasis ieškinio pagrindas grindžiamas tuo, kad Komisija padarė teisės klaidą pagal analogiją taikydama Tarybos direktyvos (ES) 2016/1164 (1) nuostatas, kurios netaikomos ratione temporis, arba nepagrįstai remdamasi jomis.

                  10.

                  Dešimtasis ieškinio pagrindas grindžiamas tuo, kad taikydama SESV 107 straipsnio 1 dalį Komisija padarė teisės klaidą, nes ginčijamo sprendimo 176 konstatuojamojoje dalyje konstatavo, kad egzistuoja gavėjų kategorija (įskaitant ieškoves) ir kad jos (t. y. ieškovės) gavo pagalbą, kurią reikia susigrąžinti pagal ginčijamo sprendimo 2 straipsnio 1 dalį.

         (1)  2016 m. liepos 12 d. Tarybos direktyva (ES) 2016/1164, kuria nustatomos kovos su mokesčių vengimo praktika, tiesiogiai veikiančia vidaus rinkos veikimą, taisyklės (OL L 193, 2016, p. 1).


title: Byla C-693/19: 2019 m. rugsėjo 13 d. Tribunale di Milano (Italija) pateiktas prašymas priimti prejudicinį sprendimą byloje SPV Project 1503 Srl, Dobank SpA/YB

text:
               23.12.2019

               LT

               Europos Sąjungos oficialusis leidinys

               C 432/22

      2019 m. rugsėjo 13 d. Tribunale di Milano (Italija) pateiktas prašymas priimti prejudicinį sprendimą byloje SPV Project 1503 Srl, Dobank SpA/YB
      (Byla C-693/19)
      (2019/C 432/28)
      Proceso kalba: italų

         Prašymą priimti prejudicinį sprendimą pateikęs teismas

      Tribunale di Milano

         Šalys pagrindinėje byloje

         Ieškovės: SPV Project 1503 Srl, Dobank SpA

         Atsakovas: YB

         Prejudicinis klausimas

      Ar ir, jei taip, kokiomis sąlygomis pagal Direktyvos 93/13/EEB (1) 6 ir 7 straipsnius ir Europos Sąjungos pagrindinių teisių chartijos 47 straipsnį yra draudžiamos tokios kaip nagrinėjamosios nacionalinės teisės nuostatos, pagal kurias vykdantysis teismas negali pats peržiūrėti įsiteisėjusio teismo vykdomojo rašto turinio ir, jeigu vartotojas ketina remtis galiojančios sutarties, dėl kurios išduotas vykdomasis raštas, sąlygos nesąžiningumu, tam teismui draudžiama nepaisyti numanomos res judicata galios?

         (1)  1993 m. balandžio 5 d. Tarybos direktyvos 93/13/EEB dėl nesąžiningų sąlygų sutartyse su vartotojais (OL L 95, 1993, p. 29; 2004 m. specialusis leidimas lietuvių k., 15 sk., 2 t., p. 288).